ڤیدیۆ.. هێرشکردنە سەر قوتابییەکی حیجابپۆش لە قوتابخانەیەکی ئامادەیی لە ئەمریکا – ئیسلامی\nسه‌ره‌تا/ دونیا/ڤیدیۆ.. هێرشکردنە سەر قوتابییەکی حیجابپۆش لە قوتابخانەیەکی ئامادەیی لە ئەمریکا\nخوێندكارێكی سووری بە ناوی شه‌یما كه له ته‌والێتی قوتابخانەیەکی ئاماده‌یی شاری پیتسبۆرگی ئه‌مریكا رووبه‌ڕووی په‌لاماری نه‌ژادپه‌رسی بووه‌ته‌وه له نه‌خۆشخانه كه‌وتووه.\nبه‌پێی ئه‌و زانیارییانه‌ی ده‌ست په‌یامنێری ئاژانسی ئانادۆڵو كه‌وتووه، شه‌یمای ته‌مه‌ن 15 ساڵ و خێزانه‌كه‌ی دوو ساڵ و شەش مانگ له‌مه‌وبه‌ر به هۆی جه‌نگی سووریاوه ئاواره‌بوون و له شاری پیتسبۆرگی سه‌ربه ویلایه‌تی پێنسیلڤانیا نیشته‌جێبوون.\nشه‌یما كه له قوتابخانەیەکی ئاماده‌یی به‌ناوی Chartiers Valley High School ده‌خوێنێت، رۆژی هه‌ینی له ته‌والێتی خوێندنگه‌كه‌دا رووبه‌ڕووی په‌لاماری نه‌ژادپه‌رستانه بووه‌وه. كچێك كه هاوپۆلی شه‌یمایه و جگه‌ره‌ی ئه‌لیكترۆنی ده‌كێشێت، داوا له شه‌یما ده‌كات له ته‌والێته‌كه بچێته ده‌ره‌وه. دوای ئه‌وه‌ی كه شه‌یما ره‌تیده‌كاته‌وه بچێته ده‌ره‌وه، كچه‌كه پێی ده‌ڵێت، “نزا بكه كه زمانه‌كه‌ی تۆ نازانم، ئه‌گه‌ر ده‌مزانی به‌توندترین شێوه مامه‌ڵه‌م له‌گه‌ڵ ده‌كردی”.\nدواتر كچه‌كه هێرش ده‌كاته سه‌ر شه‌یما و به‌بۆكس ده‌كه‌وێته سه‌روچاوی. له‌و كاته‌دا كچه‌كانی دیكه دیمه‌نی به‌شێك له هێرشه‌كه‌یان تۆماركردووه و له تۆڕه كۆمه‌ڵایه‌تییه‌كاندا بڵاوكراوه‌ته‌وه.\nهاووڵاتییه‌كی به‌ڕه‌گه‌ز تورك كه نه‌یویستووه ناوی ئاشكرا بكرێت، به په‌یامنێری ئاژانسی ئانادۆڵوی راگه‌یاندووه، رۆژی هه‌ینی شه‌یما رووبه‌ڕووی هێرشه‌كه بووه‌ته‌وه و دوای ئه‌وه‌ی بووراوه‌ته‌وه، گه‌یه‌ندراوه‌ته نه‌خۆشخانه.\nئه‌و كه‌سه راشیگه‌یاندووه كه ئێواره‌ی رۆژی یه‌كشه‌ممه شه‌یما له نه‌خۆشخانه ده‌رچووه و رایگه‌یاندووه، باوه‌ڕی وایه ئه‌و هێرشه پلان بۆ داڕێژراو بووه و ده‌یه‌وێت هه‌مووان ئه‌و رووداوه ببیستن.\nدوای بڵاوبوونه‌وه‌ی گرته‌كه له تۆڕه كۆمه‌ڵایه‌تییه‌كان، خوێندكارانی قوتابخانەکە و به‌كارهێنه‌رانی دیكه‌ی تۆڕه كۆمه‌ڵایه‌تییه‌كان، پشتگیریی شه‌یما-یان كرد.\nخوێندكاره‌كان ده‌ستیان به كۆكردنه‌وه‌ی واژووكرد بۆ ده‌ركردنی خوێندكاره په‌لامارده‌ره‌كه له‌و خوێندنگه‌یه.\nسه‌ره‌نجام كچه‌كه بۆ ماوه‌ی سێ رۆژ له خوێندنگه دوورخرایه‌وه.\nله لایه‌كی دیكه‌وه كۆمه‌ڵه و رێكخراوه ئیسلامییه‌كانی ئه‌مریكا بابه‌ته‌كه‌یان بۆ داواكاری گشتی بەرزکردووەتەوە.\nمانگی رابردووش هێرشێكی نه‌ژادپه‌رستانه‌ی هاوشێوه دژی په‌نابه‌رانی سووری له به‌ریتانیا ئه‌نجامدرابوو.\nهێرشکردنە سەر قوتابییەکی حیجابپۆش (کە کۆچبەرێکی سورییە) لە قوتابخانەیەکی ئامادەیی لە ئەمریکا!\nPosted by ئیسلامی :: eslami on Wednesday, December 19, 2018\nنەتەنیاهۆ: چوونە دەرەوەی ئەمریکا لە ڕێککەوتنی ئەتۆمی لەگەڵ ئێران بۆ ئیسرائیل ئەرێنیی بوو


پێش جه‌ژن مووچه دابه‌ش ده‌كرێت\n2019-05-27 [07:04 AM]\nوه‌زیری دارایی حكوومه‌تی هه‌رێمی كوردستان رایگه‌یاند، پێشی جه‌ژن مووچه‌یه‌كی دیكه دابه‌ش ده‌كه‌ن.\nئه‌مڕۆ 27ی ئایاری 2019، رێباز حه‌ملان له كۆنگره‌یه‌كی رۆژنامه‌وانی هاوبه‌شدا، روونكردنه‌وه‌ی له‌سه‌ر ناردنی بودجه و مووچه‌ی به‌غدا دا و رایگه‌یاند، له‌لایه‌ن هه‌ندێك كه‌سه‌وه خوێندنه‌وه‌ی هه‌ڵه‌ی بۆ كراوه.\nوه‌زیری دارایی، راشیگه‌یاند، به‌رله جه‌ژن ده‌ست به‌دابه‌شكردنی مووچه‌ی مانگی 3 ده‌كه‌ین، تاوەکو ئێستاش هیچ پارەیەکمان لە بەغداوە بۆ نەهاتووە کە بتوانین مووچه‌ى ته‌واوی شوێن و وه‌زاره‌ته‌كان بده‌ین، به‌ڵام له داهاتی ناوخۆ ده‌ست به دابه‌شكردنی مووچه ده‌كه‌ن و هه‌وڵ ده‌ده‌ن ته‌واوی مووچه‌كان دابه‌ش بكه‌ن.\nروونیشی كرده‌وه، باس له‌وه ده‌كرێت له پاره‌ی مووچه‌ی فه‌رمانبه‌ران قه‌رزی كۆمپانیاكان دراوه‌ته‌وه، به‌ڵام ئه‌وه راست نییه و هیچ به‌ڵگه‌یه‌كیش بۆ ئه‌و كاره نییه، ئه‌و قه‌رزانه‌ی دراونه‌ته له داهاتی نه‌وت و داهاتی ناوخۆ دراوه‌ته‌وه.\nئەم هەواڵە 15283جار خوێندراوەتەوە


کوردیپێدیا - ئاگاداریی سوپای میللیی کوردستان بۆ بەدرۆ خستنەوەی هەواڵی جووڵە و دامەزرانی هێزەکانی لە هەولێر\n📝 ئاگاداریی سوپای میللیی کوردستان بۆ بەدرۆ خستنەوەی هەواڵی جووڵە و دامەزرانی هێزەکانی لە هەولێر | پۆل: بەڵگەنامەکان | زمانی بابەت: 🏳 کوردیی ناوەڕاست\nئاگاداریی سوپای میللیی کوردستان بۆ بەدرۆ خستنەوەی هەواڵی جووڵە و دامەزرانی ...\nئەمڕۆ بۆ جاری دووهەم لە سێ مانگی رابردوودا، هێندێک کەس و ئاکاونت و ماڵپەڕ، لە تەک چەن وێنەیەکدا، هەواڵێکیان لە سەر هێزەکانی سپای میللیی کوردستان، بڵاو کردوەتەوە کە گۆیا هێزەکانی سپای میللیی کوردستان لە بەر فەرمانی رێزدار کاک حسین یەزدانپەنادا، بە مەبەستی “سەرکوتکردنی خۆپیشاندەرانی شاری هەولێرهەولێر”، جووڵەیان پێکراوە و لە هەولێر دامەزراون. هاوکات خێڵی درۆ و چەواشە، وەک زۆر جاری دیکە، پرسی وەرگرتنی مووچە بە چاوی ئێمەدا دەدەنەوە.\nسپای میللیی کوردستان، لە کاتێکدا سەرلەبەری ئەم هەواڵ و زانیارییانە ناڕاست وچەواشەکاریی دەزانێ و بە درۆیان دەخاتەوە، لێی روونە کە بەشێکە لە پلانەکانی شەڕی نەرمی تاران و دەستوپێوەندەکانی دژ بە هەرێمی کوردستان و سپای میللیی کوردستان و پارتی ئازادیی کوردستان.\nبۆیە بۆ روونکردنەوەی زیاتر، ئەم خاڵانە رادەگەیەنین:\n1- هیچ یەکەیەکی سپای میللیی کوردستان بەره و هیچ شار و دەڤەرێکی باشووری کوردستان، نەجووڵاوە. ئه و وێنانەی لە تەنیشت ئه و هەواڵە دانراون، وێنەی هێزەکانی فەرماندەیی هەولێرن کە لە سەر پردی سیدەکانسیدەکان، راوەستاون و هیچ پێوەندییەکیان بە ئێمەوە نییە.\n2- سپای میللیی کوردستان، هیچ دەخاڵەتێک لە سیستەمی سیاسیی- لەشکریی هەرێمی کوردستان ناکات.بەڵکوو پشتیوانیی لێبڕاوانە و بێ دوو دڵیی لە کیانی سیاسیی هەرێمی کوردستان دەکات و ئاواتی بەختەوەریی خەڵک و سەرکەوتنی سیستەمە سیاسییەکەی هەیە.\n3- سپای میللیی کوردستان، پێکهاتووی ئه و هێزە قارەمانەنەیە کە وەک هێزەکانی پێشمەرگەی پارتی ئازادیی کوردستان، شەرەفی بەشداریی و دەوری کارایان لە جەنگی تێکشکاندنی داعشداعش و بەرەنگارییە مێژووییەکەی پردێ دا هەبووە کە پەلاماری هاوبەشی سپاکانی بەرفەرمانی تاران و بەغدایان بۆ داگیرکردنی هەولێر و کۆتایی هێنان بە هەرێمی کوردستان، تێکشکاند. خۆ ئەگەر ئێستا و هەر کاتێک، جارێک نا و دەیان جار، هەرێمی کوردستان و هەولێری پایتەختی بکەوێتەوە بەر مەترسی داعش، حەشد و پاسداری ئێرانی یان هەر دوژمنێکی دیکەی کورد، ئەوە دیسانیش سینگمان قەڵغانی پاراستنی ئەم نیشتمان و کیانە سیاسییە دەبێ. بۆ ئەم هەڵوێست و رەفتارە نەتەوەییەش، نە شەرم لە کەس دەکەین و نە مۆڵەتیش لە کەس دەخوازین.\n4- هەرچی پێوەندیی بە بابەتی مووچەوە هەیە کە بووەتە خەم و خولیای ئەوانە، سپای میللیی کوردستان، شانازی ئەوەی هەیە کە بە بێ مووچه و بە بێ بەرانبەر، وەک شەرەفی نەتەوەیی، شەڕی داعش و حەشد و پاسداری کردوە و نە مووچە لە وەزارەتی پێێشمەرگە وەردەگرێ و نە لە زیرەڤانی و نە لە هیچ هێزێک.ئەگەر ئەوانەی ئەم دەنگۆیانە بڵاو دەکەنەوە، مەبەستیان گەیاندنی زانیاریی بە تارانە، ئەوە، قەیناکە با لە سەرحیسابی ئێمەمانان، نانێکی سیخووڕییان دەسکەوێ. ئەگەریش بەرچاوتەنگییه و پارە و ماڵی دنیا گشت مۆڕاڵی ئەوانی داگیرکردوە، ئەوە حکوومەت و وەزارەت و زێرەڤانی؛ با برۆن له و راستییە بگەن کە کاتێ پای شەرەف و ئەرکی نەتەوەیی و جوامێرایی لە گۆڕێدا بێ، پارە و ماڵی دنیا بۆ ئێمەمانان بایەخی نییە.\nسپای میللیی کورستان\n2ی خەرمانانی 2720 کوردی\n#هەولێر | #سیدەکان | #داعش |\n➕ ئەم بابەتە لەلایەن: (بەناز جۆڵا)ەوە لە: Aug 25 2020 2:03PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 25 2020 3:07PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 25 2020 3:07PM باشترکراوە


هیومان ڕایتس وۆچ ڕه‌خنه‌ی توند له حكومه‌تی هه‌رێم ده‌گرێت – Politic Press\nهیومان ڕایتس وۆچ ڕه‌خنه‌ی توند له حكومه‌تی هه‌رێم ده‌گرێت\nڕێكخراوی هیومان ڕایتس وۆچ جارێكی دیكه ڕه‌خنه‌ی توندی ئاڕاسته‌ی حكومه‌تی هه‌رێمی كوردستان كرد و ڕایگه‌یاند، “هێزه ئه‌منییه‌كان خه‌ڵكیان له‌سه‌ر خۆپیشاندان بۆ دواكه‌وتنی موچه ده‌ستگیركردووه”.\nله‌نوێتری ڕاپۆرتی ڕێكخراوه‌كه كه به‌شێكی تایبه‌ته به هه‌رێمی كوردستان باس له‌وه‌كراوه، دوای ئه‌وه‌ی لە مانگی ئایاری 2020دا خەڵکی هه‌رێم لەسەر دواکەوتنی مووچە خۆپیشاندانیان کردووە، له‌لایه‌ن هێزه ئه‌منییه‌كانه‌وه دەستگیرکراون، هاوكات له‌هه‌مان ساڵدا و لەمانگی ئابدا ڕووداوی ده‌ستگیركردن دووباره بووه‌ته‌وه.\nباس له‌وه‌شكراوه، “هێزه ئه‌منییه‌كان به‌شێوه‌یه‌كی هه‌ڕه‌مه‌كی ڕۆژنامه‌نووس و چالاكوانانیان ده‌ستگیركردووه”.\nله‌و ڕاپۆرته‌دا ڕه‌خنه له‌مامه‌ڵه‌ی حكومه‌تی هه‌رێم به‌رامبه‌ر ڕۆژنامه‌نووسان گیراوه، به‌وه‌ی هاوشێوه‌ی عێراق، هه‌رێم یاسای سزادانی عێراقیی ساڵی 1969 بۆ سه‌ركوتكردنی ئازادی ڕاده‌ربڕین به‌كارهێناوه.\nدواكه‌وتنی موچه‌ی فه‌رمانبه‌ران به‌شێك له‌ڕاپۆرته‌كه‌ی هیومان ڕایتس وۆچ-ی بۆ ته‌رخانكراوه و باس له‌وه‌كراوه، لەساڵی 2015ەوە موچەی فەرمانبەرانی هەرێمی کوردستان به‌رده‌وام دوادەکەوێت.\nكێشه‌ی ئاواره‌كان یه‌كێكی دیكه‌یه له‌و بابه‌تانه‌ی له‌ڕاپۆرته‌كه‌دا باسكراوه و حكومه‌تی هه‌رێم تۆمه‌تباركراوه به‌وه‌ی، “ڕێگریی لە گەڕانەوەی ئاوارەکانی خەڵکی رەبیعە و حەمدانییە بۆ ناوچەکانیان ده‌كات”.\nسەرۆكی چین بەڵێن دەدات وڵاتەكەی ببێتە رێبەری ئابوری جیهانی\nبۆچی ناهەقیتان بەرامبەر یانەی نەورۆز كرد؟\nعەلی حەمە ساڵح واژۆی بۆ پرساندنی سەرۆكی حكومەت كرد\nئارێز عه‌بدوڵڵا: حكومه‌تی هه‌رێم ویستی چاره‌سه‌ری كێشه‌كانی نییه\nبەغدا دوو بژاردە دەخاتە بەردەم شاندی هەرێم (1,223 بینین)\nكورد بەتەنیا جێبهێڵن (689 بینین)\nسۆران عومه‌ر: ته‌نیا ئێران و یه‌كێتی قوربانییان دا (268 بینین)\nبایدن ئۆتۆمبیلەكانی دەگۆڕێت (204 بینین)


You are at:Home»تەوەر»هەواڵ»تایبه‌ت»قایمقامی پێنجوێن زانیاری دەخاتەڕوو\nBy nuche.net on\t 2020/06/02 تایبه‌ت, کوردستان, گرنگ\nقایماقامی قەزای پێنجوێن ڕایدەگەیەنێت، هاوڵاتیان زۆر هاوکاری تیمەکان دەکەن، لە ماوەی ئەم دوو ڕۆژە زۆرترین پشکنینی ڤایرۆسی کۆرۆنا بۆ هاوڵاتیان ئەنجامدراوە.\nدوای تۆمارکردنی ٥١ حاڵەتی کۆرۆنا لە پێنجوێن، بە مەبەستی رێگریکردن لە تەشەنەکردنی زیاتری ڤایرۆسەکە، لیژنەیەک پێنجوێنیان بۆ پێنج بەش دابەشکردووە و دەروازەی باشماخ-یش لەو شارە بۆ ٧٢ کاتژمێر داخراوە، گومان دەکرێت هاتوچۆی دەروازەکە سەرچاوەی تووشبوونی ئەو ٥١ کەسە بێت.\nلە لێدوانێکی تایبەت بە نوچە، زانا ڕەحمان، قایمقامی پێنجوێن، لە بارەی دۆخی قەزاکەیان، ڕایگەیاند: بە سوپاسەوە هاوڵاتیانی پێنجوێن زۆر هاوکاری تیمە تەندروستییەکان و هێزە ئەمنییەکانن بۆ کۆنتڕۆڵکردنی دۆخەکە، لە ماوەی ئەم دوو ڕۆژە، زۆرترین پشکنینی ڤایرۆسی کۆرۆنا بۆ هاوڵاتیان ئەنجامدراوە، ئەوانەی بەرکەوتنیان هەبووە لەگەڵ تووشبووەکان و ئەوانەشی گومانیان لە خۆیان هەیە، خۆیان سەردانی بنکەکانی تەندرووستی دەکەن و پشکنییان بۆ ئەنجامدەدرێت.\nقایمقامی قەزای پێنجوێن دەشڵێت “بەلەبەرچاو گرتنی تایبەتمەندێتی قەزای پێنجوێن، کە شوێنێکی کشتوکاڵییە و لە ئێستاشدا گەرمەی کارکردنی جووتیارانە لە ناوچەکە، بە ڕێکارەکانی خۆپارێزی لە ڤایرۆسی کۆرۆناوە، هەندێک ئاسانکاریمان کردووە بۆ جووتیاران”.\nزانا ڕەحمان جەتیشیکردەوە، هیچ گردبوونەوە و نارەزایییەک لە پێنجوێن ئەنجام نەدراوە. گوتیشی “پێنجوێن جیاوازە لە ناوچەکانی دیکەی هەرێمی کوردستان، بۆیە سەرجەم ئەو شوێنانەی، کە پێداویستی جووتیارانی ناوچەکە دابین دەکەن، ڕێگرییان لێناکرێت بە کردنەوەیان، بەڵام بە ڕێکارەکانی خۆپارێزییە”.


دیلۆك: هێرش ده‌كرێته سه‌ر هێزه‌كانی پۆلیس\nله ماوه‌ی چه‌ند كاتژمێریكدا دوو جار هێرش ده‌كرێته‌وه سه‌ر پۆلیس و هێزه ئه‌منییه‌كانی توركیا له شاری دیلۆكی باكووری كوردستان.\nمیدیاكانی توركیا بڵاویان كرده‌وه شه‌وی سێشه‌ممه سێ چه‌كدار ته‌قه‌یان له ئۆتۆمبێلێكی پۆلیس كرد و له ئه‌نجامدا شه‌ڕ و پێكدادان روویدا و هێرشكارێك ده‌ستگیر كرا و دووی دیكه‌شی رایانكرد و پۆلیسێكیش له‌و شه‌ڕه‌دا بریندار بوو.\nهه‌ر دوو هێرشكاره‌كه‌ی دیكه به ئۆتۆمبێل له ناو شه‌قامه‌كانی شاره‌كه توانیویان خۆیان له ده‌ست پۆلیس رزگار بكه‌ن كه به ئۆتۆمبێل به دوایان كه‌وتبوون.\nرووداوه‌كه‌ی شه‌وی رابردووی دیلۆك پاش ئه‌وه‌ی دێت ئێواره‌ی دوێنی دوو چه‌كدار هێرشیان كرده سه‌ر به‌ڕێوه‌به‌رایه‌تی ئه‌منی و هه‌وڵیاندا بچنه ژووره‌وه، به‌ڵام له خاڵێكی پشكنین به دووری 50 مه‌تری بیناكه، شه‌ڕ و پێكدادان نێوان پۆلیسی به‌رده‌م باره‌گاكه و هێرشكاران روویدا و له ئه‌نجامدا هێرشكارێك كوژرا و ئه‌وه‌ی دیكه‌شی رایكرد و پۆلیسێكیش بریندار بوو.\nهه‌ر پاش هه‌ردوو هێرشه‌كه هێزێكی زۆری ئه‌منی و پۆلیس له‌ناو شار بڵاوه‌یان پێكرا و تا ئیستا هیچ لایه‌نێك به‌رپرسیارێتی ئه‌و دوو هێرشه‌ی به ئه‌ستۆ نه‌گرتووه و پۆلیس و هێزه ئه‌منییه‌كانیش هیچ لێدوانێكیان له‌مباره‌وه نه‌داوه كه دوو هێرشكار ده‌ستگیر كراون.


داعش بەرپرسیارێتی خۆی لە تەقینەوەکەی ئەفغانستان راگەیاند\nخوێندکارانى بەشە ناوخۆییەکان ئاگادار دەکرێنەوە\nئیمارات له ساڵیادی دامه‌زراندی وڵاتەکەیدا لێبوردنی بۆ زیاتر لە هه‌زار به‌ندكراو ده‌ركرد\nوێنە.. کۆمسیۆن ئەنجامى کۆتایى هەڵبژاردنە پێشوەختەکەى راگەیاند\nڤیدیۆ.. ئاگر لە بازاڕێکی گەورەی ناوەڕاستی بەغدا کەوتەوە\nبەغدا؛ لەکاتى فڕۆشتنى دوو کچى ناکام لەلایەن باوکیانەوە پۆلیس پیاوێکى دەستگیرکرد\nڤیدیۆ.. ساتەوەختى گواستنەوەى پێشمەرگەیەکى بریندار و شەهیدبوونى لە نەخۆشخانەیەکى سلێمانى\nنوێنەرایەتی حکومەتی هەرێم لە فەرەنسا لەبارەی شێواندنی تەرمی کۆچبەرە کوردەکان روونکردنەوە دەدات\nپێشمەرگەیەکى بریندارى هێرشەکەى شەوى رابردوى داعش شەهید بوو\nکەشناسى هەرێم: شەپۆلێکى بارانبارین روو لە ناوچەکە دەکات\nلێدوانى وەزیرى ناوخۆى هەرێم لەبارەى کوژرانى عەمید موراد کانیکوردەیى\n1584 جار خوێندراوەتەوە\nگروپی چەکداری داعش لە تێلیگرامی خۆی بەرپرسیارێتی ئەنجامدانی تەقینەوەکەی ناو مزگەوتێکی پەیڕەوکەرانی مەزھەبی شیعەی لە شاری قەندەھاری ئەفغانستان راگەیاند.\nچەکداری داعش لە تێلیگرامی خۆی ئاشکرای کرد، لەکاتی ئەنجامدانی نوێژی ھەینی یەکێک لە دوو خۆکوژەکان لە راڕەوی مزگەوتەکەدا خۆی تەقاندووەتەوە و دووەمیشییان لە ناوەڕاستی مزگەوتەکەدا خۆی تەقاندووەتەوە.\nرۆژی ھەینی، وتەبێژێک بەناوی بزووتنەوەی تاڵیبان رایگەیاند، تەقینەوەیەک مزگەوتێکی پەیڕەوکەرانی مەزھەبی شیعەی لە باشووری ئەفغانستان لەکاتی نوێژی ھەینیدا کردووەتە ئامانج و بەوھۆیەشەوە، ژمارەیەکی زۆر ھاوڵاتی برینداربوون.\nلەبارەی تەقینەوەکەشەوە، ئاژانسی ھەواڵی فرانس پرێس ئاماژەی بەوەکردووە، سێ تەقینەوەی یەک لە دوای یەک لەکاتی نوێژی ھەینیدا مزگەوتەکەی ھەژاندووە و ژمارەیەکی زۆری ھاوڵاتیانیش بەشدارییان لە نوێژی ھەینی لەو مزگەوتەدا کردووە.\nلەلایەن خۆیەوە، مەولەوی مەحمود بەڕێوەبەری پۆلیسی قەندەھار رایگەیاند، مزگەوتەکە لەلایەن نوێژخوێنانەوە پاسەوانی کراوە کە لە پەیڕەوکارانی مەزھەبی شیعەبوون، بەڵام لەمەو دوا راستەوخۆ بزوتنەوەی تاڵیبان خۆی پاسەوانی مزگەوتەکە دەکات.\nبەگوێرەی کۆتا ئامار، ژمارەی کوژراوانی تەقینەوەکە بۆ ٦٢ کوژراو و بریندارەکانیش بۆ نزیکەی ٧٠ کەس بەرزبووەوە.\nبا ئیتر بەکوشتدانی پێشمەرگە بەکۆتابێت، کاتی لێپرسینەوەیە!\nکەی کاتی کوردەکانە؟\nسبەینێ مووچەى ئەم شوێنانە دابەش دەکرێت


ڕێبوارێک، که به ڕێبواریی ده‌مرێت .. ئاسۆ عه‌زیز - Kurdistanigawre\nڕێبوارێک، که به ڕێبواریی ده‌مرێت .. ئاسۆ عه‌زیز\nدۆستێکم له‌و چه‌ند ڕۆژه‌ی ڕابوورددا پێیگووتم: کاک ئاسۆ، ئه‌وه کارێکی جوان و مۆڕاڵانه‌یه، که ئه‌و هه‌موو شه‌هیدانه به‌سه‌رده‌که‌یته‌وه و یاده‌وه‌رییان ده‌گێڕیته‌وه. ئه‌وه کارێکی مرۆڤانه‌یه، که پێشمه‌رگه دێریینه‌کانی هاوڕێت به‌سه‌رده‌که‌یته‌وه و له‌کاتی نه‌خۆشکه‌وتنیاندا پشت و په‌نایانیت و پشتگیریی مۆڕاڵانه‌یان ده‌که‌یت، به‌ڵام بیرت نه‌چێت تۆ باوکی ئه‌م هه‌موو شه‌هید و پێشمه‌رگه دێریینانه نیت.\nئه‌و دۆسته‌م ڕاستده‌کات، ئه‌وه‌ی من ده‌یکه‌م ئه‌رکی ده‌زگایه‌که نه‌ک من، به‌ڵام ئه‌گه‌ر ده‌زگایه‌کیش نه‌بێت، که ئه‌م هه‌موو ئه‌رکه بگرێته ئه‌ستۆی خۆی، ئه‌وا من به‌شێک له‌و ئه‌رکه‌م خستۆته سه‌رشانی خۆم. هه‌تاوه‌کوو که‌ی و چه‌ند من ده‌توانم درێژه به‌م کاره بده‌م، ئه‌وه‌یان ڕۆژگار و باری ته‌ندروستیی من ده‌زانێت.\nئێستاکه من خۆم ڕێبوارێکم، به‌ڵام ده‌مه‌وێت یادی ڕێبوارێک بکه‌مه‌وه، که به ڕێبواریی مرد، به گه‌نجیی به‌جێیهێشتین. لێره‌وه له بیرکردنه‌وه‌ی ڕه‌فیق سابیره‌وه ده‌توانم بڵێم:\nدڵم نووقمی ئێواره‌یه\nبنوو له‌نێو چاوانما\nڕۆحم به‌ژێر به‌فره‌وه\nپه‌نجه‌م له پرچت جێما،\nڕه‌فیق سابیر هه‌ر چه‌ند ئه‌م شیعره‌ی بۆ هاوڕێیه‌کی شیوعیی خۆی نووسیوه، که شه‌هیده، به‌ڵام ده‌ڵێی بۆ ڕێبوار و چه‌نده‌های وه‌ک ڕێبواریشی نووسیوه، چونکه ڕێبوار له شه‌وی ١٨ له‌سه‌ر ١٩ی ساڵی ١٩٨٣ له قه‌ره‌داغ له‌لایه‌ن مه‌فره‌زه‌که‌یه‌وه به‌جێده‌هێڵدرێت و شه‌و له سه‌رماندا له به‌فردا ڕه‌قده‌بێته‌وه. هه‌ربۆیه لێره‌دا پێمخۆشه له‌گه‌ڵ نووسیینی ئه‌م یاده‌وه‌رییه‌دا گوێ له ده‌نگی دیاریی قه‌ره‌داغیی بگرم.\nڕێبوار محه‌ممه‌د شاکر عه‌زیز له‌دایکبووی ساڵی ١٩٦٤ه. خوێندنی ناوه‌ندیی ته‌واوکردووه و له ساڵی ١٩٨٢ بووه به پێشمه‌رگه له تیپی ٥٥ی قه‌ره‌داغ. ڕێبوار گه‌نجێکی کاراما و ئازا بوو، خاوه‌نی چه‌ندیین چالاکیی شار و شاخه. یه‌کێک له ڕووداوه سه‌رنجڕاکێشه‌کانی ژیانی ڕێبوار بریتییه له له‌دایکبوونی. کاتێک ڕێبوار له‌دایک ده‌بێت، ئه‌و سسته‌ره‌ی، که مامانی ڕێبوار ده‌بێت، له‌کاتی له‌دایکبوونی ڕێبواردا به‌رزی ده‌کاته‌وه و ده‌ڵێ: ده‌بیت به پێشمه‌رگه‌ی کوردستان و شه‌هید ده‌بیت. ڕێبوار زوو بوو به پێشمه‌رگه و زووش شه‌هید بوو، هه‌روه‌ک بۆ ئه‌وه له‌دایکبووبێت و ئیمرۆش ئێمه له سۆراغی چۆنێتیی به‌جێهێشتنی بپرسین.\nله ساڵی ١٩٨٣ دا دایک و باوکی ده‌گیرێن و له ئه‌منه سووره‌که‌ی سلێمانیی ئه‌شکه‌نجه‌یه‌کی زۆریان ده‌ده‌ن. له ئه‌نجامی ئه‌شکه‌نجه‌دانێکی زۆری دایکی ڕێبوار، دایکی ڕێبوار تووشی خوێنبه‌ربوون ده‌بێت و ده‌یبه‌ن بۆ فریاکه‌وتنی سلێمانیی بۆ تیمارکردنی. شه‌هید ڕێبوار کاتێک ده‌زانێت، که دایکی له فریاکه‌وتنی سلێمانییه، چه‌ند جارێک هه‌وڵی ڕزگارکردنی دایکی ده‌دات، به‌ڵام سه‌رکه‌وتوو نابێت، چونکه چ ده‌ستی دایکی به که‌له‌پچه به قه‌ره‌وێڵه‌که‌وه به‌ستراوه‌ته‌وه و چ چه‌ند قوات خاسه‌یه‌ک ئێشکگری دایکی بوون و نه‌یتوانیووه دایکی ده‌ربهێنێت.\nڕێبوار شه‌هیدێکی ڕێبواره، شه‌هیدێکی ڕێگای ڕزگاریی خاکی کوردستانه، که هه‌تاوه‌کوو ئێستا هیچ قسه‌ی له‌سه‌ر نه‌کراوه. لێره‌وه داوا ده‌که‌م، که ئه‌گه‌ر هه‌رکه‌سێک خاوه‌نی زانیاری زیاتره له‌سه‌ر چۆنێتیی شه‌هیدبوونی ئه‌وا یان په‌یوه‌ندیی به منه‌وه یان به که‌سوکاریه‌وه بکه‌ن.


ئەمینداری یەكگرتوو؛بەرهەمهێنانی تاكی چاكەخوازو ڕاستگۆو دەستپاك بناغەی سەرەكی چاكسازییەكانە - تۆڕی میدیایی خەڵک\nئەمینداری یەكگرتوو؛بەرهەمهێنانی تاكی چاكەخوازو ڕاستگۆو دەستپاك بناغەی سەرەكی چاكسازییەكانە\nئەمینداری گشتی یەكگرتووی ئیسلامی كوردستان ڕایدەگەیەنێت، پرۆژەی پێگەیاندنی تاكی موسڵمان و ئیصلاحی كۆمەڵگە كە سەرچاوەی هەموو چاكسازییەكە و مرۆڤ لەسایەیدا هەست بەئارامی دەكات و بەمافەكانی دەگات.\nسەلاحەدین محمد بەهائەدین، ئەمینداری گشتی یەكگرتووی ئیسلامی كوردستان ئەمڕۆ هەینی ۱۲/٣/٢٠٢١ لەمیانی كۆبونەوەی لەگەڵ كادیرانی حزبەكەی لە وارماوا و هەڵەبجەی تازە ڕایگەیاندووە، كاری پەروەردە و بانگخوازی كاری سەرەكی و ئامانجی یەكگرتووە سەرچاوەی گرتووە لەبەرنامەی پیرۆزی ئیسلام بۆ خزمەتی خەڵك و خاكی كوردستان .\nهەر لەو دیدارە ئەمینداری گشتی یەكگرتوو جەختیكردەوە لەسەر پرۆژەی پێگەیاندنی تاكی موسڵمان و ئیصلاحی كۆمەڵگە كە سەرچاوەی هەموو چاكسازییەكەو مرۆڤ لەسایەیدا هەست بەئارامی دەكات و بەمافەكانی دەگات.\nخەڵك- لەمیانەی كۆبونەوەی لەگەڵ ژمارەیەك لەگەنج و لاوی شاری سلێمانی ئەمینداری گشتی یەكگرتووی ئیسلامی كوردستان ئاشكراشیكردووە ، كە لەماوەی ڕابردوودا…\n20 شوبات 2021 4.45 pm\nخەڵك- لەمیانەی كۆبونەوەی لەگەڵ ژمارەیەك لەگەنج و لاوی شاری سلێمانی ئەمینداری گشتی یەكگرتووی ئیسلامی كوردستان…


دادگایەکی ئەمەریکا بڕیار دەدات کۆمپانیایەک 2.1 ملیار دۆلار بدات بۆ قەرەبووکردنەوەی 22 ژن\nی مانگی شه‌ش ٢٥, ٢٠٢٠\nدادگایەکی پـیاداچوونەوە لە ویلایەتی میزوری ئەمەریکا بڕیاری داوە کۆمپانیای "جۆنسن ئاند جۆنسن" 2.1 ملیار دۆلاربدات بۆ قەرەبووکردنەوە 22 ژن لە بەرامبەر تووشبوونیان بە نەخۆشی شێرپەنجە لە ئاکامی بەکارهێنانی بەرهەمەکانی ئەم کۆمپانیایە.\nدادگای پـیاداچوونەوەی ڕۆژهەڵاتی میزوری لە بڕیارەکەیدا دەڵێت کۆمپانیای Johnson & Johnson تاوانبارە بەوەی لەسەر بەرهەمەکانی نەینووسیبوو ماددەی تێدایە کە ڕەنگە هۆکاری تووشبوون بە نەخۆشی شێرپەنجە بێت، ئەمەش لە ئەنجامی کەمتەرخەمیـیە یان بە مەبەست نەنووسراوە. دەشڵێت ئەو زیانانەی بەر ئەو ژنانە کەوتوون تەنیا دارایی نیـین، بەڵکو جەستەیـیشن.\nپارێزەرانی ژنەکان دەڵێن بەم بڕیارە هەر یەک لەو ژنانە یان کەسوکاریان بە لایەنی کەم بە 25 ملیۆن دۆلار قەرەبوو دەکرێنەوە. هەندێک لەو ژنانە بەهۆی نەخۆشیـیەکەیانەوە لە ژیاندا نەماون.\nئەم کۆمپانیایە کە بەرهەمەکانی لە سەرانسەری جیهان دەفرۆشرێن، نزیکەی 9 هەزار سکاڵای یاسایی لەسەر تۆمارکراوە بەهۆی ئەو ماددەی ئەسبستەی لە دروستکردنی بەرهەمەکانی بەکاری دەهێنێت، دەڵێن تووشی نەخۆشی شێرپەنجە دەکات. بەڵام کۆمپانیاکە ڕەتیدەکاتەوە بەرهەمەکانی هۆکاری شێرپەنجە بن.


800 دۆنم زەوی جوتیارانی ناحیەی چوارقوڕنە دەسوتێت - ئاوێنه\n800 دۆنم زەوی جوتیارانی ناحیەی چوارقوڕنە دەسوتێت\nلەروداوێكی نادیاردا 800 دۆنم زەوی داچێندراوی جوتیارانی ناحیەی چوارقوڕنەی سەر بەقەزای رانیە سوتا، بەڵام بەپێی لێدوانی بەرپرسانی حكومەت نابێت جوتیاران چاوەڕێی قەرەبوكردنەوەبن”.\nئاوێنە، عومەر چاوشین: رائیدی پۆلیس حوسێن عەبدوڵا وتەبێژی بەڕێوەبەرایەتی بەرگری شارستانی ڕاپەڕین بەئاوێنەی راگەیاند “دوانیوەڕۆی ئەمڕۆ 30/5/2016 بەهۆی رودانی ئاگركەوتنەوە لەبەشێك لەزەویە كشتوكاڵیەكانی ناحیەی چوارقورنەی سەر بەقەزای رانیە، دوای كاتژمێرو نیوێك ئاگرەكە لەلایەن تیمەكانی بەرگری شارستانی ناحیەكانی سەر بەقەزای رانیەو بەشێك لەهاوڵاتیانی خەمخۆری سنورەكە كۆنتڕۆڵ كرا”.\nلەسەر هۆكاری ئاگركەوتنەوەكە وتەبێژەكەی بەرگری شارستانی راپەڕین وتیشی “هۆكاری ئاگركەوتنەوەكە پێدەچێت بەدەستی ئەنقەست بوبێت، بەڵام تائێستا كەس دەستگیر نەكراوەو لێكۆڵینەوەی وردو چڕ دەستی پێكردوە، بەڵام تا كۆنتڕۆڵكردنی ئاگرەكە تەنیا یەك پۆلیس بەسوكی سوتاوەو لەزەرەری ماڵی زیاتر هیچ زەرەری تری نەبووە”.\nناوبراو دەشڵێ “روبەری ئەو زەویانەی كە سوتاون و جوتیاران مایەپوچ بون بەو هۆیەوە 800دۆنم زەویەو تەنیا زەوی داچێندراوی گەنمەو زیاتر لە 2000 دۆنم زەوی لەسوتان رزگاركراوە”.\nلەسەر مافی قەرەبوكردنەوەی جوتیاران، حسێن عەبدوڵا وتی “لیژنەیەك دروستكراوە بۆ خەمڵاندنی زەرەرو زیانەكان لەداهاتویەكی نزیكدا ڕێژەی زەرەرەكان دیاری دەكرێت‌و بەپێی یاسا جوتیاران مافی قەرەبوكردنەوەیان هەیە، بەڵام دیارنییە كە قەرەبودەكرێنەوە”.\nعومەرحاجی وتەبێژی سەرۆكی ئیدارەی راپەڕین، وتی “بەپێی یاسا جوتیاران مافی وەرگرتنەوەی قەرەبویان هەیە، بەڵام دەبێت جوتیاران داواكاری پێشكەش بكەن و چاوەڕێ بن”.\nبەپێی لێدوانەكەی وتەبێژی ئیدارەی راپەڕین ئەگەری ئەوە هەیە بەهۆی قەیرانی دارایی حكومەت نەتوانێت قەرەبوی كەس بكاتەوە.\nتاگەکان: به‌رگری شارستانی، رانیه، سوتان،


5/8/2021 - 20:03\nئەمڕۆ پێنجشەممە 5/8/2021 شێخ جه‌عفه‌ر شێخ مسته‌فا جێگری سەرۆکی هەرێمی کوردستان لە کۆبوونەوەیەکدا لەگەڵ فەرماندەی هێزەکانی یەکەی (٧٠) و بەرپرسی لیوا و میحوەرەکانی یەک و دوو و سێ و چوار و بەرپرسی هێزی پشتیوانيی دوو، بە ئامادەبوونی هێزی هاوپەیمانان و ڕاوێژکارانيان، تاوتوێی هەنگاوەکانی پرۆسەی چاکسازی و ڕێکخستنەوەی هێزەکانی پێشمەرگەی کوردستانی کرد.\nجێگری سەرۆکی هەرێمی کوردستان دوایین پێشهاتەکانی سەبارەت بە چاکسازی و ڕێکخستنەوەی هێزی پێشمەرگە لە چوارچێوەی یاسا سەربازییەکاندا بە هەنگاوێکی باش لێکدایەوە و هەموو ئەو هەنگاوانەی به‌رز نرخاند كه له‌مباره‌يه‌وه نراون، هەروەها سوپاسی هاوپەیمانانی کرد بۆ ڕۆڵی بەرچاو و کاریگەرییان هەوڵی بەردەواميان بۆ بە دامەزراوەییکردن و بەرەوپێشچوونی ئەم پرۆسەیە و هاریکاری و مەشق و ڕاهێنانەکانیانی بە پێشمەرگە بە شێوەیەکی ئەکادیمی بە گرنگ و پێویست زانی.\nلە کۆبوونەوەکەدا جێگری سەرۆکی هەرێمی کوردستان هيواى خواست هەنگاوەکان بۆ پێکهێنانی هێزێکی یەکگرتوو و نیشتیمانيی دوور لە هەژموونی حزب خێراتر بکرێن لەپێناو ئارامی و ئاسایش و سەقامگیريی زیاتر بۆ ناوچەکە، چونکە بەردەوام تیرۆریستانی داعش لە جموجۆڵ و خۆڕێکخستنەوەدان و بوونەتە مایەی هەڕەشە و تێکدانی ئارامی لە ناوچەکەدا.


لاپەڕەی سەرەكی تۆماركردنی چوونەژوورە\nپلانی پەرەپێدانی ستراتیجی پارێزگاکانی هەرێمی کوردستانی عێراق\nووته‌ى پێشه‌كى له‌لایه‌ن وه‌زیرى پلاندانانى\nله میانى هه‌نگاونان به‌ره‌و گه‌شه‌پێدانێكى به‌رده‌وام، له ئه‌یلولى ساڵى 2013 وه‌زاره‌تى پلاندانان له حكومه‌تى هه‌رێمى كوردستان هه‌ڵسا به ڕاگه‌یاندنی دیدگاى «هه‌رێمى كوردستان له عێراق2020: دیدگایه‌ك بۆ ئایینده«. دیدگاى هه‌رێمى كوردستان 2020 نه‌خشه ڕێگاى ئایینده‌یه‌كى بڕیار له‌سه‌ردراوى بۆ هه‌رێمه‌كه داڕشتووه، كه تیایدا ئامانج و ئه‌و ئاڕاسته ستراتیجیانه ده‌پێكێت كه ئامانجیان باشتركردنى خۆشگوزه‌رانى گه‌لانى هه‌رێمى كوردستانه.\nله پێناو گرتنه‌به‌رى پەیڕەوێكى گشتگیر و هاوبه‌ش له پرۆسه‌ى پلاندانانى ستراتیجی، وه‌زاره‌تى پلاندانان به هاوكارى له‌گه‌ڵ پڕۆگرامى نه‌ته‌وه یه‌كگرتووه‌كان بۆ گەشه‌پێدان (UNDP) هه‌وڵه‌كانیان چڕكرده‌وه بۆ داڕشتنى ستراتیجى گه‌شه‌پێدانى پارێزگاكان بۆ پارێزگاكانى هه‌رێمى كوردستان (هه‌ولێر، سلێمانى و دهۆك) به‌جۆرێك كه بتوانێت شێوازى پەیڕەوی له خواره‌وه بۆ سه‌ره‌وه بسه‌لمێنێت له كاتى بونیادنانى ستراتیجه‌كان و چاڵاکیەکانی پلاندانان به‌ره‌و به‌دیهێنانى ئامانجه‌كانى دیدگاى هه‌رێمى كوردستان. به پشتبه‌ستن به پەیڕەوی نزیكبوونه‌وه له خواستى هاوڵاتیان و هیواكانیان، له نیسانى 2013 وه‌زاره‌تى پلاندانان له‌گه‌ڵ پڕۆگرامى نه‌ته‌وه یه‌كگرتووه‌كان بۆ گەشه‌پێدان (UNDP) ئه‌م ده‌ستپێشخه‌ریه‌یان به‌رپاكرد، دواى واژووكردنى ڕێكه‌وتنامه‌ى هاوبه‌شیكردنى خه‌رجیه‌كان كه وه‌زاره‌تى پلاندانان به شێوه‌یەکى ڕاسته‌وخۆ دارایی پڕۆژەکەی کردوە. له كاتى واژووكردنى ڕێكه‌وتنامه‌ى ئه‌م پڕۆژەیە، پارێزگا نوێیه‌كه‌ى هه‌رێم، هه‌ڵه‌بجه‌ى خۆشه‌ویست، هێشتا بڕیارى له‌سه‌ر نه‌درابوو، له‌به‌ر ئه‌وه دەكه‌وێته نێو بوارى هاوكارییه ئایینده‌یه‌كانى ئێمه له‌گه‌ڵ پڕۆگرامى نه‌ته‌وه یه‌كگرتووه‌كان بۆ گەشه‌پێدان UNDP، ئه‌ویش له پێناو دڵنیاكردنه‌وه‌ى هاوكارى ته‌كنیكى و بونیادنانى تواناكان بۆ داڕشتنى ستراتیجێكى تایبه‌ت به پارێزگاكه كه ئاراسته‌كراوبێت به‌ره‌و به‌دیهێنانى گه‌شه‌پێدانێكى به‌رده‌وام.\nخۆمان به به‌خته‌وه‌ر ئه‌زانین كه هه‌رسێ ستراتیجى گه‌شه‌پێدانى پارێزگاكانمان به ته‌بایى له‌گه‌ڵ بنه‌ما نێوده‌وڵه‌تیه‌كان ئاماده‌كردووه له‌گه‌ڵ په‌سه‌ندكردنى ڕێبازی داینامیكى پێویستبوونى بەشداریکردن تیایدا و هه‌روه‌ها خاوه‌نداریه‌تى پارێزگاره‌كان و ئه‌نجومه‌نى پارێزگاكان، به هاوكارى كارمه‌ندان و پسپۆرانى خۆجێى هه‌ر پارێزگایه‌ك. هه‌روه‌ها خۆشبه‌ختین كه ستراتیجه‌كانى گه‌شه‌پێدانى پارێزگاكان دیدگاى 2020 هه‌رێمى كوردستانیان وه‌ك ڕێبه‌رێك بۆ نه‌خشه رێگاكه‌ى به‌كارهێنراوه، له‌هه‌مان كاتدا تیشكخراوه‌ته سه‌ر جوانى و تایبه‌تمه‌ندێتیەکانی هه‌ر پارێزگایه‌ك و بواره هاوبه‌شه‌كان و وورده‌كاریه یه‌كگرتووه‌كانى نێوانیان.\nهه‌رسێ ستراتیجه‌كه‌ى گه‌شه‌پێدانى پارێزگاكان پێویستییه هاوبەشەکانی پارێزگاكان ده‌رده‌خات كه ده‌بێت له‌سه‌ر ئاستى هه‌رێم چاره‌سه‌ر بكرێن بۆ نمونه برەودانی پێویست به بوارى یاسادانان و پڕۆژە ستراتیجییه هاوبه‌شه‌كان له‌سه‌ر ئاستى پارێزگاكان. تا ڕاده‌یه‌كى زۆر پێویستییه هاوبه‌شەکان به شێوه‌یه‌كى ته‌واو له‌گه‌ڵ چاره‌سه‌رەکان ته‌بان كه بۆ به‌نگاربوونه‌وه‌كانى نێو دیدگاى 2020 هه‌رێمى كوردستان پێشنیاركراون، هەروەها زۆر له‌و پێویستییه هاوبه‌شانه‌ش ڕوون و له‌به‌رچاون. به‌مه‌ش، ئاستى ته‌بابوونى نێوان دیدگاى 2020 هه‌رێمى كوردستان و ستراتیجه‌كانى گه‌شه‌پێدانى پارێزگاكان، چ له لایه‌نى به‌رەنگاربوونه‌وه بێت یان له لایه‌نى خواسته‌كان بێت، یه‌كبوونى ده‌نگه‌كان ده‌سه‌لمێنێت له‌نێو پارێزگاكانى هه‌رێمى كوردستان كاتێك بابه‌ته‌كه په‌یوه‌نداره به ئامادەکردنی پێشینه‌كان و پێداویستیه‌كانى خه‌ڵك.\nداڕشتنى ئه‌م سێ ستراتیجه‌ى پارێزگاكان یه‌كه‌م هه‌نگاوه به‌ره‌و گه‌شه‌پێدانێكى سیستەمدارى به‌رده‌وام، به‌ڵام پێویستى به‌وه‌یه كه له‌نێو پڕۆژەکان و كرداره‌كانى سه‌ر زه‌مین پەیڕەو بكرێن. پێوانه‌کردن و هه‌ڵسه‌نگاندنى به‌ره‌وپێشچوونيش له کاتی جێبەجێ کردندا بەرەنگاربونەوەیەکی بایەخدارە. وه‌زاره‌تى پلاندانان هه‌موو هاوكارى و پشتگیرییه‌ك بۆ پارێزگاكانى هه‌رێمى كوردستان دابین ده‌كات له كاتى هه‌وڵه‌كانیان بۆ جێ به‌جێكردنى ستراتیجى گشه‌پێدانى پارێزگاكان. له‌گه‌ڵ هیوا و نزاى هه‌میشه‌مان بۆ به‌ره‌وپێشچوونێكى ئارام و به‌رده‌وامى هه‌رێمى كوردستان.\nد. على سندى\nتشرینى دووەم 2015\nبۆ ساڵانى 2016 - 2018 هه ولێر پایته ختێكى گه شه سه ندووى ئابوورییه به هۆى سه رچاوه كانى، ژێرخانێكى به رده وام بره وپێدراوى هه یه ، ناوه ندێكى بازرگانى هه رێمى هانده ر ه بۆ وه به رهێنان و لانه یه ك ه بۆ دانایى و داهێنان، به دیهێنانى خۆشگوزه رانى كۆمه ڵگا كه ى به هۆى ژێرخانه پێشكه وتووه كه یه تى، كه خاوه ن پێوه ره نێوده وڵه تیه كانه و پارێزگارى له شارستانی هت و كه لتوورى كوردستانیه ك هى ده كات\n2016 - 2018 سلێمانی (پایتەختی ڕۆشنبیری) هاوڵاتیان تێیدا خۆشگوزەران بن و ژینەگەیەکی پێشکەوتوو و گه‌شه سه‌ندو و جێى سەرنج بێت بۆ وەبەرهێنان پاڵپشت به سەرچاوە پێشەنگەکان كه به‌كار بهینرێت به باشترین شێوە به پێی بنه‌ماكانی يه‌كسانی کۆمەڵایەتی\nبۆ ساڵێت 2016 - 2018 هەڤوەڵاتیێت پارێزگەها دهۆكێ بلندترین ئاستێت بەختەوەریا جڤاكی و ئابۆری ل هەرێمێ یێت هەین ل ژێر رێزكارەكێ حوكمگێڕیێ یێ كۆ ژێدەران ب ئاوایەكێ ژێهاتی و بلند ئانیبەردكەت\nلاپەرەی ئەلیکترۆنی هاوکاری تەکنەلۆجی بەشێوەیەکی ستراتیتیجیانە پەرەی پێدراوە لەلایەن هاوکارەکانی پەرەپێدانی سەر بە نەتەوە یەکگرتوەکان لە عێراق


hasan 07/08/2020 - 23:48 بڵاوکراوەتەوە لە جیهانی\nمیشێل عەون لە کۆنگرەیەکی رۆژنامەوانییدا کە لە باڵەخانەی سەرۆکایەتی کۆمار لە بەیروت ئەنجامیدا، هەڵسەنگاندنی بۆ دوایین پێشهاتەکانی پەیوەست بە تەقینەوەکەی بەندەری بەیروت کرد کە ئێوارەی رۆژی سێشەممەی رابردوو روویدا و بەهۆیەوە تاوەکو ئێستا ١٥٤ کەس کوژراون و نزیکەی پێنج هەزاری دیکە برینداربوون.\nمیشێل عەون لەبارەی لێکۆڵینەوەی نێودەوڵەتی لەسەر رووداوەکە گوتی: "ئامانج لە داواکاری بۆ لێکۆڵینەوەی نێودەوڵەتی لە بارەی ته‌قینه‌وه‌كه‌ی بەندەری بەیروت لەناوچوونی راستییەکانە".\nراشیگەیاند، پێویستە دەستبەجێ لێکۆڵینەوەکان دەستپێبکرێن بەڵام پەلەیان تیادا نەکرێت.\nعەون گوتیشی: "لێکۆڵینەوە لە کارەساتەکە بەرپرسانی راستەخۆ دەگرێتەوە. دەرگای دادگاکان بەڕووی گەورە و بچووک کراودەبێت، پارێزگاریی لە هیچ کەسێک ناکرێت کە لە تەقینەوەکەوە تێوەبگلێن، لێکۆڵینەوە سەرەتاییەکان دەریانخستووە کەسانی دیکە تێوەگلاون".\nرۆژی چوارشەممەی رابردوو، حکوومەتی لوبنان رایگەیاند، لێکۆڵینەوەکان لەبارەی تەقینەوەکەوە پێنج رۆژ دەخایەنێت، بەڵام سەرۆک حیزبەکان و سەرۆکوەزیرانەکانی پێشوو و موفتی لوبنان داوای لێکۆڵینەوەی نێودەوڵەتییان کرد لەبارەی رووداوەکە.\nسەرکردە سیاسییەکانی لوبنان هۆکاری داواکاریی لێکۆڵینەوەی نێودەوڵەتییان گەڕاندەوە بۆ متمانە نەبوون بە دەسەڵاتی لوبنان و بە گوتەی ئەوان دەسەڵات دەست لە کاروباری دادگاکان وەردەدات.\nلە وەڵامی پرسیارێک لەبارەی داواکاریی سەرکۆماری فەڕەنسا، ئیمانوێل ماکرۆن لە میانی سەردانەکەی کە رۆژی پێنجشەممە بۆ بەیروت ئەنجامیدا لەبارەی دووبارەی بنیاتنانەوەی سیستەمی سیاسیی لە لوبنان، سه‌ركۆماری لوبنان، رایگەیاند: "ئێمە لەبەردەم گۆڕانکاریی و دووبارە پێداچوونەوە بە سیستەمی سیاسیمانداین".\nگوتیشی: "(رژێمی ئێستا) ناتوانێت بڕیارێک بدات و بەپەلە جێبەجێی بکات، چونکە دەبێ بە چەند قۆناغێکدا تێپەڕێت و لەسەر بنەمای سازان بێت، کاتێک کە کەسەکان زیاد دەبن ناتوانرێت بگەیتە سازان، بۆیە چاکسازیی لەم جۆرە کەشەدا ئەستەمە".\nلەبارەی هۆکاری تەقینەوەکەشه‌وە میشێل عه‌ون گوتی: "هێشتا هۆکاری تەقینەوەکە ئاشکرا نەبووە، ئەگەری هێرشی دەرەکی ئەگەرێکی کراوەیە، ئەویش لە رێگەی مووشەک یان بۆمب یان هەر کارێکی دیکە".\nراشیگەیاند: "داوام لە سەرۆکی فەڕەنسا کرد وێنەکانی تەقینەوەکەمان لە رێگەی مانگی دەستکردەوە پێ بدات، ئەگەر وێنەکان لەلای فەڕەنسا نەبوون، داوا لە وڵاتی دیکە دەکەین".\nعه‌ون ئاماژەی بەوەشکرد کە دوای رووداوەکە ژمارەیەک سەرۆک و سەرکردەی وڵاتان پەیوەندییان پێوە کردووە و ئامادەییان نیشانداوە بۆ پێشکەشکردنی یارمەتی دارایی و ناردنی دەرمان.\nسەرکۆماری لوبنان راشیگەیاند، یارمەتیی نێودەوڵەتی دیکە لە چەند رۆژی داهاتوودا دەگەنە وڵاتەکەی و گوتی: "بەیروت به‌شێوه‌یه‌كی باشتر دەگەڕێتەوە دۆخی به‌ر له تەقینەوەکە و بیرۆکەی ئەوەمان هەیە کە هەر وڵاتێک بەشێکی ناوچە زیانپێگەیشتووەکان چاک بکاتەوە".


پەكەكە: سێ گەریلاكەمان لەلایەن هێزێكی زۆری پارتییەوە دەستگیركراون - تۆڕی میدیایی خەڵک\nمیدیاكانی نزیك لە پەكەكە چارەنوسی سێ گەریلاكانیان ئاشكرا دەكەن و دەڵێن، لە ناوچەی خەلیفان دیار نەماون و لەلایەن هێزێكی زۆری پارتییەوە دەستگیركراون.\nئەمڕۆ چوارشەممە میدیاكانی نزیك لە پارتی كرێكارانی كوردستان (پەكەكە) لە زاری چەند سەرچاوەیەكەوە بڵاویانكردەوە “ماوەیەكی زۆرە پارتی هێزێكی تایبەتی خۆی كە لە دژەتیرۆر و هێزی تایبەتی بنەماڵەی بارزانی پێكدێن، لە دەڤەری خەلیفان هەتا دەڤەری بارزان، بەتایبەتی ئەو شوێنانەی كە رێگای هاتوچۆی گەریلاكانە جێگر كردووە، بازگەیان داناوە و هەرێمەكەیان بە سەربازگە كردووە”.\nهەر بە وتەی ئەو سەرچاوانە وەك میدیاكان ئاماژەیان پێدەكەن”رۆژی 26ی تەمووزی 2021، سێ گەریلا وەكو رێبوار بە ناوچەكەدا تێدەپەڕین، دیار بوو كە لە شوێنێكی دوورەوە هاتبوون و ماندوو بوون، لەگەڵ نزیكبوونەوە لە گوندی بێخمە، لەلایەن هێزێكی زۆری پارتییەوە گەمارۆ دران و تەقەیان لێكرا”.\nمیدیاكانی نزیكە لە (پەكەكە) دەڵێن”لە بەرانبەر هێرشەكەدا گەریلاكان بەرگرییان لەخۆیان كردووە، بەڵام پارتی بە چەكی قورس بەردەوامیی بە هێرشەكەی داوە”.\nبافڵ تاڵەبانی: هەوڵ بۆ بەهێزكردنی پێگەی هەرێم لە بەغدا دەدەین\nخەڵك- ماڵی ئێزدی لە هەرێمی جزیرە، گەڕانەوەی كچێكی لە پاش 7 ساڵ لە دیلی داعش ڕادەگەیەنێت. (زیاتر…)\nبەڤیدیۆ، بكوژی هاووڵاتییەكی بەسرە لە سلێمانی دەستگیردەكرێت\nخەڵك- بەڕێوەبەرایەتی ئاسایشی پارێزگای سلێمانی دەسستگیركردنی كەسێكی راگەیاند كە بە هاوكاری دوو كەس لە شاری بەسرە كەسێكیان كوشتووە و دواتر بەرەو…\nهەرێم، تووشبوون بە كۆرۆنا كەمی كردووە\n18 ئیلول 2021 2.53 pm\nخەڵك- وەزارەتی تەندروستی حكومەتی هەرێمی كوردستان ڕایدەگەیەنێت، لە ماوەی 24 كاتژمێری ڕابردوودا 634 كەس تووشی كۆرۆنا…\n22 تشرینی دووهەم 2021 8.07 pm\nخەڵك- پاش ئەوەی شەوی ڕابردوو بەڕێوەبەرایەتی ئاوی سلێمانی ڕایگەیاند كە بۆرییەكی ئاوی دوكان- سلێمانی شكاوە و بەهۆیەوە…


ئەو کۆچبەرانەی بە هاوکاریی شەڕڤانان ڕزگاربوون پارتی رێگریی لێکردن – کوردی – RojNews.News\nئەو کۆچبەرانەی بە هاوکاریی شەڕڤانان ڕزگاربوون پارتی رێگریی لێکردن\n02/03/2020 - 5:01:03 pm\nیەكشەممە, 1 أكت 2017 – 17:06\nنزیکەی ٢٦٠ کۆچبەری دیپۆرت کراو، گەشتنەوە سلێمانی و ڕایانگەیاند، کە لەلایەن شەڕڤانانی ڕۆژئاوەوە ھاوکارییان کراوە و لەلایەن پارتییەوە ڕێگرییان لیکراوە.\nئەمڕۆ ٢٦٠ پەنابەری دیپۆرتکراوە کە ١٥٠ کەسیان خەڵکی شاری سلێمانی و دەوروبەرین، کاتژمێر سێی دوانیوەڕۆ گەشتنەوە شاری سلێمانی و لە بازگەی کەڵوانان کۆنگرەیەکی ڕۆژنامەنووسییان ئەنجامدا.\nلە کۆنگرەکەدا، دەشتی جەمال، سکرتێری گشتی فیدراسیۆنی پەنابەران وتی :”ئێمە کە زانیمان ئەم کۆچبەرانە دیپۆرتی سوریا کراونەتەوە ڕاستەوخۆ پەیوەندیمان کرد بە ھێزەکانی یەپەگەوە لە ڕوژئاوای کوردستان و ھێزەکانی دژە تیرۆر لە ھەرێمی کوردستان، ئەوانیش ھەوڵەکانیان خستە گەڕ بۆ ئەوەی ئەم کۆچبەرانە بە سەلامەتی بگەنەوە ھەرێمی کوردستان”.\nوتیشی:”ئەوەی جێگەی نیگەرانییە ئەوەیە کە بەرامبەر ئەم کۆچبەرانە کراوە لە ھەرێمی کوردستان و لەلایەن ھێزەکانی پارتی یەوە، بەڕاستی ئەوە شکاندنی کەرامەتی ئەم کۆچبەرانەیە و مایەی قبوڵ نییە”.\nدواتر ھۆزان عەفرینی، نوێنەری ھاوپەیمانی نیشتیمانی سوری لە ھەرێمی کوردستان قسەی کردو وتی:”ئێمە لە ڕۆژئاوای کوردستان ھەوڵێکی زۆرماندا بۆ ڕزگارکردنی ئەم کۆچبەرانە، ھەڤاڵانی ئێمە لە ڕۆژئاوا چەند ڕۆژێک شەڕیان ڕاگرتووە بۆ ئەوەی ئەم کۆچبەرانە بە سەلامەتی بگەنە کانتۆنی عەفرین”.\nوتیشی:”ئەوەی جێگەی خۆشحاڵییە ئەوەیە، کە لەم ماوەیەدا پەیوەندی بەرەی نوسرە و تورکیا تێیک چووە، بۆیە ھێشتوویانە ئەم کۆچبەرانە بە سەلامەتی بەرەو عەفرین بچن، لەبەر ئەوەی لەگەڵ ھێزەکانی یەپەگە نەکەونە شەڕەوە”.\nپاشان ڕێبین محەمەد، وەک نوێنەری کۆچبەرەکان قسەی کردوو وتی:”ئێمە لە دوای ئەوەی دیپورتی سوریا کراینەوە لەلایەن تورکیاوە، دراینە دەستی ھێزەکانی بەرەی نوسرە، ئەوانیش لەدوای ڕێگرتن و لێپرسینەوەی زۆر ناردینیان بۆ عەفرین، لەویوە بە شیوەیەکی جوان پێشوازیمان لێکرا، بەھۆی شەڕەوە چەند ڕۆژێک ماینەوە، دواتر بە ھاوکاری ھێزەکانی دژە تیرۆر ھێنڕاینەوە تا سنوری زاخۆ، بەڵام بەداخەوە ھێزەکانی پارتی دیموکراتی کوردستان مامەڵەیەکی زۆر خراپیان لەگەڵ کردین و باشێوەیەکی ناشیرین ڕێگرییان کرد لە تێپەڕ بوونمان بە بیانووی نەبوونی وەرەقەی ئاسایش”.\nکۆچبەرە دیبۆرت کراوەکان، ماوەی دوو مانگە ھەرێمی کوردستانیان بەجێ ھێشتووە، لەبەر ئەوەی لە سەرەتای دەستگیرکردنیانەوە لە تورکیا وتوویانە خەڵکی سوریا-ین، بەزۆر ناردونیانەتەوە بۆ سوریا، ھەرچەند دواتر پاسپۆرتە عێراقیەکەشیان ئاشکرا کردووە، گوێیان لینەگیراوە و لەپاش ئەوەی لەلایەن جەندرمەی تورکیاوە ئەشکەنجە دراون ڕادەستی بەرەی نوسرە کراون لە سوریا.\nئەنجومەنی باڵای ڕیفراندۆم لە کۆبوونەوەدایە\nهەپەگە گورزێکی کوشندەی لە سوپای تورک وەشاند


Kurdîpêdiya - 24-07-2017\n📅 24-07-2017 ℹ | Pol: Rêkewt u Rûdaw | Zimanî babet: 🏳 کوردیی ناوەڕاست\n25 سەر ئەسپی کاسبکارانی کورد کوژراون\n- بە گوێرەی هەواڵێکی ڕێکخراوی مافی مرۆڤی هەنگاو، هێزە سەربازییەکانی ئێران لە ناوچەی قەمتەرەی سنوورەکانی پیرانشارپیرانشار دەستڕێژی گوللەیان کردووە لە دەستەیەک لە کۆڵبەران و کاسبکارانی کورد. لە ئەنجامی ئەو دەستڕێژییەدا لانیکەم 25 سەر ئەسپی کاسبکارانی کورد کوژراون.\n- لە ئەجامی چالاکی گەریلاکانیان لە سێرتسێرت و جولەمێرگجولەمێرگ لە باکوری کوردستان، نۆ سەربازی سوپای تورکیا کوژران.\n- بەهۆی نەبوونی ئاو و کارەباو کەمی خزمەتگوزارییەوە، لە شارۆچکەی چەمچەماڵچەمچەماڵ لەلایەن ژمارەیەکی زۆر هاوڵاتییەوە خۆپیشاندان بۆ بەردەم قائیمقامیەتی شارۆچکەکە ئەنجامدرا.\n- لە نێوان هەردوو گوندی جەلی و گوندی هیزۆپی بچووک لە نزیک کۆیەکۆیە، تەرمی ئافرەتێک لەنێو زەویی جووتیارێکدا دۆزرایەوە کە بە دوو گوللە کوژرابوو.\n- نادیە مورادنادیە موراد، کچە رزگاربووی دەستی داعشداعش و باڵیۆزی نیازپاکی نەتەوە یەکگرتووەکان، لە پەرلەمانی ئیسرائیل گوتارێکی پێشکەشکرد. لە گوتارەکەیدا باسی لێکچوونەکانی جینۆسایدی جووەکان هۆلۆکۆستی لەگەڵ جینۆسایدی کوردانی ئێزدی کرد لەلایەن داعشەوە.\n#پیرانشار | #سێرت | #جولەمێرگ | #چەمچەماڵ | #کۆیە | #نادیە موراد | #داعش |\n 📡 Mallper | 🏳 کوردیی ناوەڕاست | ماڵپەڕی رۆژنیوز - 24-07-2017\n 📡 Mallper | 🏳 کوردیی ناوەڕاست | ماڵپەڕی رووداو - 24-07-2017\n🖇 Babete peywestkrawekan: 8\n1. 👁 ئاماری 2 ساڵ شەڕی نێوان گەریلاکانی پەکەکە و هێزەکانی سوپای تورکیا\n2. 👁 پەرلەمانتارێک: حکومەتی هەرێم زیاتر لە 30 ملیار دۆلار قەرزدارە\n3. 👁 سەرەڕای هەبوونی 89 ڕێکخراوی ژنان، کوشتنی ژنان زیادیکردووە\n4. 👁 گوژمەی پارێزگایی شاری سەقز 690 میلیارد ڕیاڵە\n5. 👁 لەشەش مانگدا 134 ئافرەت و منداڵی هەڕەشە لێکراو لەسلێمانی داڵدەدراون\n1. 👁 درێژەی دەستبەسەرکردنی بنەماڵەی حوسەین پەناهی و ئازادکردنی یەکێکیان بە شێوەی کاتی\n1. 👁 کۆچەر دەڤریم\n🏙 Şarekan: ⚪ Çemçemal\n🏙 Şarekan: ⚪ Sêrt\n➕ Em babete lelayen: (Hawrê Baxewan)ewe le: Jul 24 2017 9:12AM tomarkirawe\n👌 Em babete lelayen: (Hawrê Baxewan)ewe le: Jul 29 2017 1:00AM pêdaçûneweyi bokrawe û azadkrawe\n✍ Em babete bo diwacar lelayen: (Hawrê Baxewan)ewe le: Jul 31 2017 9:04AM baştirkirawe\n👁 Em babete 8,860 car bînrawe\n📷 Faylî Wêne 1.0.1 71 KB Jul 24 2017 9:15AM Hawrê Baxewan\nFaylî peywendîdar 46,558\n| Katî afrandinî lapere: 11,95 çirke!


با نه‌بینه تاقیگه‌ی كۆمپانیاكان و كارگه‌كانی خۆراك – Knwe.org\nسەرەکی » زانست » با نه‌بینه تاقیگه‌ی كۆمپانیاكان و كارگه‌كانی خۆراك\nبا نه‌بینه تاقیگه‌ی كۆمپانیاكان و كارگه‌كانی خۆراك\nپیس بوونی ژینگه كاتێك به‌زیانه، كه ببێته هۆی تێكدانی ته‌ندروستی مرۆڤ، جا پیسبونی خۆراك له‌پێشینه‌دێت، چونكه ڕاسته‌وخۆ كار له ته‌ندروستی ده‌كات .\nكوردوستان به‌هۆی بازاڕی ئازاد، زۆركه‌س بۆته بازرگان، جاله‌به‌ر ئه‌وه‌ی ده‌رگای سنوریمان له‌گه‌ڵ دراوسێكانمان زۆرن، وه ده‌رفه‌تیش هه‌یه جگه له ڕێگا یاساییه كان، له ڕێگای قاچاغیشه‌وه شمه‌ك هاورده بكرێ، وه‌بڕی كاڵای هاورده‌كراو سانسۆری له‌سه‌ر نیه .\nله‌گه‌ڵ ئه‌وه‌شدا كه به‌ڕێوه‌به‌رێتی جۆری كارایه‌و، كۆمه‌لێك كۆمپانیاش بۆ ووردبینی كردن له كاڵا و شمه‌كی هاوره‌كراو دامه‌زراوه، كه تاقیگه‌ی پێشكه‌وتو به‌كار دێنن . له هه‌مان كاتدا چاودێری ته‌ندرووستی ، چاودێری بازاڕده‌كات و گه‌ر خۆراكی خراپ بوو ، به‌سه‌رچووی، به‌رهه‌می كارگه‌كان له ماركێت و لای دوكانداران ببینرێ، كۆ ده‌كرێته‌وه‌و له‌ناو ده‌برێ، هه‌روه‌ها چاودێری كشتوكاڵیش له عه‌لوه‌كان هه‌یه، تا سه‌وزه‌و میوه‌ی خراپ نه‌برێته بازاڕ، وه به‌رێوه‌به‌رێتی ڤێرتێنه‌ری چاو دێری سه‌ربڕین خانه‌و گۆشت و مریشك ده‌كات . به‌ڵام به‌هۆی ئه‌وه‌ی كاتی ده‌وامی كارمه‌ندی ئه‌م فه‌رمانگانه دیاری كراوه . هه‌ندێك خۆراك دێنه بازاڕه‌وه، كه خه‌ڵك ده‌رده‌دار ده‌كه‌ن، ئه‌مه‌ش جگه له‌ومه‌ینه‌تییه‌ی بۆخودی كه‌سه‌كه‌و كه‌سوكاریه‌تی، بارگرانیه بۆ ده‌زگا ته‌ندرووستیه‌كان .\nخۆراك هۆی گه‌شه‌كردنی جه‌سته‌و سه‌رچاوه‌ی وزه‌یه له زینده‌وه‌راندا، زینده‌وه‌ره‌كان ده‌توانین پۆلێن بكرێن، به‌و خۆراكه‌ی كه ده‌یخۆن، وه‌ك گۆشت خۆره‌كان، ڕووه‌ك خۆره‌كان، مێرووخۆره‌كان، گه‌نده‌خۆره‌كان هتد…. بێگوومان هه‌ریه‌ك له‌مانه، كۆئه‌ندامه‌كانی له‌شیان، بۆ سود وه‌رگرتن له‌و جۆره خۆراكانه گونجاوه.\nمرۆڤ به‌هۆی ئه‌وه‌ی كه كۆئه‌ندامه‌كانی زۆر باڵایه‌و ژیره، توانیویه‌تی سوود له چه‌ندین جۆر له زینده‌وه‌رو ڕوه‌ك وه‌ربگرێت ، وه‌ك خۆراك ، گه‌شه‌و ووزه‌ی خۆی پێدابین بكات، هه‌رئه‌مه‌ش وای كردووه كه ژماره‌ی مرۆڤ ڕووله زیادبوون بكات، له‌سه‌ره‌تادا جه‌سته‌ی زینده‌وه‌ران و به‌روو تۆو ڕووه‌كه‌خۆڕسكه‌كان خۆراكی مرۆڤ بوون و به‌كاڵی ئه‌یخوارد، شاره‌زابوون له‌به‌كارهێنانی ئاگر وای‌كرد بێته هۆیه‌ك بۆ برژاندو كوڵاندن، كه‌وایكرد زیاتر سوود له‌و خۆراكانه‌و هه‌ندێكی تر وه‌ربگیرێ، ناسینی خوێ، سوود وه‌رگرتن له ترشاندن وه‌ك سركه‌و شه‌راب، ماست و شیره‌مه‌نی یه‌كانی، كۆكردنه‌وه‌و ووشك كردنه‌وه‌ی به‌رو تۆوه‌كان و ووردكردن، چاندن وكشتیاری كه‌هۆیه‌ك بوون بۆ بناغه‌ی شارستانیه‌ت.\nخۆراك و ئاماده‌كردنی، تانزیكه‌ی سه‌ده‌یه‌ك له‌مه‌وبه‌ر، له هه‌موو جیهاندا، له‌كه‌ره‌سه سروشتی یه‌كان ڕاسته‌وخۆ ده‌كراو ده‌خورا، له‌هه‌ر ناوچه‌یه‌ك به‌پێی هه‌ل و مه‌رجی ئه‌و ناوچه‌یه، له‌م ساڵانه‌ی دوواییدا به هۆی گه‌شه‌ی پیشه‌سازی و دابینكردنی هۆی گواستنه‌وه‌ی، خۆراك له هه‌موو جیهاندا بڵاوبوه‌وه به‌تایبه‌ت كه له‌قتووكردن وه‌ك هۆیه‌ك بۆ پاراستن له پیس بوون به‌كارهات، به‌هۆی به‌كار هێنانی ئه‌و ئامێرانه‌ی كه هێزی بزواندنی سوته‌مه‌نی، یان كاره‌بان، به‌رهه‌م هێنان زۆر زیادی كرد ، زۆر زیاتر له‌پێویستی ناوچه‌كان خۆیان، به‌بازاڕكردن و هه‌نارده كردن زیاتر بوو، جائه‌وه‌ی فریا بكه‌وێت، بازار بۆخۆی له‌م جیهانه‌دا په‌یدا بكات، هه‌روه‌ها پێویستی یه‌كانی بازار، وایانكرد كه به‌رهه‌مهێنه‌ره‌كان په‌ناببنه به‌ر ته‌كنۆلۆجیا بۆ به‌رهه‌می زیاتر .\nله‌و به‌رهه‌مانه به‌رهه‌می كشتوكاڵی كه ئێستا هه‌یه\n1.جگه له‌وه‌رزه‌كانی خۆیان هه‌موو وه‌رزه‌كاندا به‌رهه‌م ده‌هێنرێت.\n2.به‌هۆی به‌كارهێنانی په‌ینی كیمیاوی گه‌شه‌و به‌رهه‌م زیاد ده‌كرێت.\n3.به له‌ناوبردنی مه‌گه‌زوو ده‌رده كشت‌وكاڵیه‌كان به‌رهه‌مه‌كان له‌ناو ناچن كه تیایدا جۆره‌ها ژه‌هرو مادده‌ی نامۆ به‌كاردێت.\n4.تایبه‌تكردنی زه‌وی به جۆرێكی دیاریكراو له ڕووه‌ك و بژاركردن و قڕكردنی هه‌موو ڕه‌گه‌زه‌كانی تر.\nئه‌مانه وا ئه‌كات كه ئه‌و به‌رهه‌مانه‌ی كه به‌م جۆره ده‌ست ئه‌كه‌ن ئه‌گه‌ر چی به‌ڕوواڵه‌ت ئاسایین به‌ڵام تاڕاده‌یه‌ك هه‌ست پێ‌كراو جیاوازی و كاریگه‌ری ئه‌وده‌ست تێ‌وه‌ردانه‌یان پێوه‌دیاره.\n5.كۆ كردنه‌وه‌و گواستنه‌وه‌یان له ناو كیسه‌ی نایلۆن و سه‌به‌ته‌ی پلاستك وفلین، گوێنی پلاستك . له‌جیاتی سه‌به‌ته‌ی پوش و شوڵ و گوێنی ڕووه‌كی .\nپیس بوونی ئه‌و خۆراكانه به‌ڕوواڵه‌ت ده‌رناكه‌وون و هه‌ستی پێناكرێ مه‌گه‌ر له تاقیگه‌ی تایبه‌تدا له‌لایه‌ن كه‌سانی پسپۆره‌وه .\nبه‌رهه‌مه ئاژه‌ڵیه‌كان به‌ده‌ست تێوه‌ردانی مرۆڤ\n1.لێكدانی ڕه‌گه‌زه‌كان بۆ دروست بوونی ڕه‌گه‌زی نوێ\n2.ده‌ستنیشانكردن و به‌كارهێنانی خۆراكی ئه‌وتۆ كه گه‌شه‌ی نائاسایی خێرایی گه‌شه‌كردنی جه‌سته‌یان و زیادكرنی به‌رهه‌می شیر یان هێلكه\nبه‌هه‌مان شێوه‌ی به‌رهه‌مه كشتوكاڵیه‌كان جیاوازی ئه‌م به‌رهه‌مانه‌و به‌رهه‌می ئاژه‌ڵ‌و په‌له‌وه‌ره ئاسای‌یه‌كان زۆر هه‌ستی پێكراوه..\nبه‌هه‌مان شێوه، به‌رهه‌مهێنانی هه‌نگوین، به دانانی شه‌كراو شیله بۆ هه‌نگه‌كان، ئه‌مانه و درووستكردنی زۆر جۆر مارگرین و جۆری هاوشێوه‌ی په‌نیر و شیره‌مه‌نی جۆراو جۆر، له كاربۆهیدرات و چه‌وری ڕوه‌كی .\nبه‌هۆی سه‌رقاڵی ژیان و كه‌می كات زۆربه‌ی خه‌ڵك ده‌ست به‌رداری ئاماده‌كرنی خۆراك بوون وه‌په‌نا ئه‌به‌نه‌به‌ر خۆراكی ئاماده‌كراو یان نیوه ئاماده بۆ تێركردنی خۆیان.\nزه‌یت به گه‌رم كردن ژه‌هراوی ده‌بێت\nگه‌رچی وه‌ك ئه‌وه‌ی خه‌ڵك باوه‌ڕیان پێیه‌تی، كه هه‌موو شتێك به گه‌رم كردن خاوێن ده‌بێته‌وه، به‌ڵام زه‌یت كه ماده‌یه‌كی هایدرۆكاربۆنیه، به‌گه‌رمكردنی به‌رده‌وام، به‌نده‌كانی تێك ده‌شكێن و پێكهاته‌ی به‌ڕواڵه‌ت زه‌یت و له‌ڕاستیا ژه‌هرین درووست ده‌بێ .\nئه‌گه‌ر چی به ڕواڵه‌ت خاوه‌ن كارگه‌كان هه‌وڵ ئه‌ده‌ن، له‌و خۆراكانه‌ی ئاماده‌ی ئه‌كه‌ن زۆر خاوێن و له‌باربێت، به‌ڵام ئه‌بێ ئه‌وه‌مان له‌یاد بێت، خاوه‌ن ئه‌و كارگانه خاوه‌نی سه‌رمایه‌دارن و وه زیادكردنی سه‌رمایه‌كه‌یان ئامانجی سه‌ره‌كیانه، هه‌رچۆن ویژدانی كارمه‌ندانی ئه‌م شوێنه كاریگه‌ره له‌سه‌ر به‌رهه‌مه‌كان زۆره.\nئه‌وه‌ی پاڵ به‌خه‌ڵكه‌وه ئه‌نێ بۆ هه‌ڵبژاردنی خۆراك، دیمه‌ن و چێژو بۆنه‌كه‌یه‌تی، ئێستا تێكه‌ڵ كردنی ڕه‌نگی كیمیاوی و تام و بۆن، كارێكی ئاسای یه، هه‌رچۆن به‌كارهێنانی پڕوپاگه‌نده وه كاغه‌زو قوتووی جۆراوجۆرو بریقه‌دار، سیمای به‌رهه‌می ئه‌و كارگانه‌یه، كه خاوه‌نه‌كانیان هه‌وڵ ئه‌ده‌ن به‌های به‌رهه‌مه‌كانیانی پێ به‌رز بكه‌نه‌وه، وه‌ك خۆراكێكی شایسته بینوێن.\nپیس بوون به تیشك ، یان تێكه‌ل بوونی مادده‌ی كیمیاوی به‌زیانه، یان تێكه‌ڵ بوون به‌به‌كتریای نه‌خۆشی به‌رده‌وام له جیهاندا ڕووئه‌دات، جا ئه‌و چاوگه خۆراكیانه‌ی به‌م شتانه پیس ئه‌بن، نه‌شیاون بۆ خۆراك وه‌زیان ئه‌ده‌ن له مرۆڤ .\nله كێڵگه‌كانی په‌روه‌رده‌ی ئاژه‌ڵ و ماسی و هه‌نگ، له‌و ئالیكه‌ی له‌م كێڵگانه‌دا به‌كاردێ، یان تێكه‌ڵبوونی ئه‌و پیسكه‌رانه به كێڵگه كشت‌وكاڵیه‌كان، یان عه‌ماره‌كانی خۆراك، كه بۆ پاراستنی خۆراكه‌كان له مشك و مێروو، جۆره‌ها ژه‌هر به‌كاردێنن . هه‌ندێ خۆراك كه‌چه‌ند قۆناغێكی پیشه‌سازی ئه‌بڕن تائاماده ئه‌بن، وه‌ك شه‌كر, ڕۆن، شیره‌مه‌نی یه‌كان، بیبسی، شه‌ربه‌ت، پسكیت، نه‌سته‌له، نوقڵ، صاص، سركه، سۆسه‌ج .. . هتد . گه‌ر یه‌كێ له پێكهێنه‌رانی ئه‌م خۆراكانه، یان ئه‌و ئامێرانه‌ی له دروستكردنیانه به‌كار دێت، یان ئه‌و ده‌فرانه‌ی تێی ده‌كرێت، له ئاستی پێویستا نه‌بێت ، به‌زیان ئه‌بن بۆ خواردن.\nخه‌ڵكی به‌مه‌به‌ستی دابینكردنی ژیانیان، ئه‌م خۆراكانه كه‌به‌ڕه‌نگ و تام و بۆن و كاغه‌زی بریقه‌داره‌وه ده‌خرێنه به‌رچاو ده‌كڕن، به‌ڵام تووشی گرفتیان ئه‌كات .\nچۆن دڵنیابین له‌و چپس و نه‌سته‌له‌یه‌ی كه مناڵان ئالووده‌ی بوون ئاخۆ ئه‌و شیرو زه‌یته‌ی له درووستكردنیان به‌كارهاتووه چ جۆرێك بووه, ئاخۆ ئه‌و دانه‌وێڵه‌یه‌ی كه‌له‌دروستكردنی پسكیت یان مه‌عكه‌ڕۆنیدا به‌كاردێ مێرووی تێنه‌داوه، یان ژه‌هری كوشنده له عه‌ماره‌كه‌یا به‌كار نه‌هاتووه بۆ مشك ومێروو؟ ئاخۆ ئه‌و گۆشته‌ی له كۆمپانیاكانه‌وه پێمان ئه‌گات، هی ئاژه‌ڵ و په‌له‌وه‌ری ته‌ندرووست بووه، ئاخۆ ئه‌و ئالیكه‌ی له‌به‌خێوكردنیانا به‌كارهاتووه شیاوبووه، ئاخۆ سه‌رجه‌م ئه‌و خۆراكانه‌ی ئه‌گاته لامان له تیشك پارێزراو بوون خۆیان و پێكهاته‌كانیان .\nوه‌ك ئاگادرین هه‌ندێك خۆراك هه‌ن ، كه له‌و وڵاتانا به‌رهه‌م دێن، كه تا ڕاده‌یه‌ك باوه‌ڕپێكراون و جێی متمانه‌ن، به‌ڵام پێكهاته‌كانیان، له‌و شوێنانه‌وه‌دێنن كه جێگه‌ی گومانن، یان كه‌سانی وا خاوه‌ن كاره‌كه‌ن كه جێگه‌ی گومانن، ئاخۆ بۆچی نرخی هه‌ندێك له‌و خۆراكانه، له‌بازاڕه‌كانی ئێمه‌دا هه‌رزانتره وه‌ك له‌بازه‌ڕه‌كانی جیهاندا.\nشتێكی تر كه وه‌ك سه‌لمێنراوه حاشا هه‌ڵنه‌گره، ئه‌و پلاستك و نایلۆنه‌ی كه ئه‌و خۆراكه هاورده‌كراوانه‌ی تێكراوه، به‌تایبه‌ت گه‌ر عه‌ماره‌كه‌ی گه‌رم بووبێ، زۆر تازه نه‌بێت، ئه‌وا ڕێژه‌یه‌كی زیاتر پاسفینۆڵی تیاده‌بێ، كه ماده‌یه‌كی زۆر به زیانه بۆ جه‌سته‌ی مرۆڤ .\nبۆ خۆپاراستن له‌و دڵه‌ڕاوكێیه، به پاكه‌ت و قوتووه جوان وبریقه‌داره‌كان نه‌خڵه‌تێین، باوه‌ڕ به پڕوپاگانده‌ی كۆمپانیاكان نه‌كه‌ین، تا بتوانین خۆمان له قه‌ره‌ی ئه‌و خۆراكانه‌دا نه‌ده‌ین كه له‌ده‌ره‌وه‌ی سنووره‌كانه‌وه دێن، پشت به‌خۆراكی ساده ببه‌ستین، له میوه‌و سه‌وزه‌و دانه‌وێڵه، به‌رهه‌مه ئاژه‌ڵیه‌كانی خۆمان بخۆین تا ده‌كرێت شه‌كرو ڕۆن كه‌م به‌كاربهێنین، تا گیرۆده‌ی ده‌ردو نه‌خۆشی نه‌بین به‌تایبه‌ت كه‌له‌ده‌رمانه‌كانیش دڵنیانین كه‌بۆمان دێت، له‌به‌رهه‌می ئاسایی ئه‌چن به‌ڵام توێژینه‌وه‌كان زۆر كه‌م و كوڕیان تیا ده‌ست نیشان كردووه.


بۆچی پێویستە یاسای بەرەنگاربوونەوەی توندوتیژی دژی ژنان و خێزان هەموار بکرێتەوە؟\n12:23 - 2022-06-21\n19 جار خوێندراوەتەوە\nدیاردەی توندوتیژی بەرامبەر بە ژن و خێزان لەو كێشانەن كە كۆمەڵگەی عیراقی بە گشتی و كۆمەڵگەی هەرێمی كوردستان بەشێوەیەكی تایبەت بەدەستییانەوە دەناڵێنن، دەرهاویشتە و هۆكارەكانیش لەو بارەیەوە جیاجیان، راپۆرتەكانی كۆمەڵی مەدەنی و كۆمەڵی نێودەوڵەتیش باس لە زیادبوونی دەكەن لە هەرێمی كوردستان بەهۆی رەوشی سیاسی و ئابوری و كاریگەریی تۆڕە كۆمەڵایەتییەكان.\nلەو بارەیەوە د. نەزەند بەگیخانی نوسەر و مامۆستا لە زانكۆی پاریس دەڵێت»بێگومان زیادبوونی توندوتیژی خێزانی، بەپێی توێژینەوە زانستییەكان وابەستەی توندوتیژی سیاسی و ئابوری و رەوشی ناجێگیرە لە عیراق و هەرێمی كوردستان و ناوچەكە بە گشتی كە لەگەڵ دەركەوتنی داعش و پەتای كۆرۆنا رووی لە زیادبوون كرد، خراپی رەوشی ئابوری و ناكۆكییە سیاسییەكانیش لە عیراق و هەرێم، كاریگەریی گەورەیان لەسەر حاڵەتی سایكۆلۆجی و هەڵسوكەوتی نابەرپرسانەی تاك هەیە لەنێو یەك خێزان بە دیاریی كراوی لەنێو كۆمەڵگە بەشێوەیەكی گشتی، وێڕای ئەمەش ناكۆكییەكان لە ناوچەكە و كێشە دووبارەبووەكانی نێوان هەولێر و بەغدا و كێشەی نێوان حزبە كوردییەكانیش لە هەرێم، رۆڵی كاریگەرییان هەبووە لەسەر زیادبوونی پەرتەوازەبوون و حاڵەتەكانی توندوتیژی لە كۆمەڵگە و لە میدیا و لە پێگە كۆمەڵایەتییەكان، بۆیە هەموو ئەم فاكتەرانە بونەتە مایەی زیادبوونی توندوتیژی و لەبەریەكهەڵوەشانی خێزان لەنێوان تاكەكانی كۆمەڵگە و خێزان، كۆتایی هاتنی توندوتیژی سیاسیش لەنێوان حزب و فراكسیۆنە سەرەكییەكانیش لە هەرێم، دەبێتە فاكتەرێك بۆ بنیاتنانی ئاشتی و سەقامگیریی نێوخۆ و دەبێتە مایەی بنیاتنانی حكومەتێك كە توانای چەسپاندنی پرەنسیپەكانی دادپەروەیی دەبێت بۆ چارەسەركردنی كێشە سیاسی و ئابورییەكانی ئێستا كە بە یەكێك لە هۆكارە ریشەییەكان و كرۆكی كێشەكان دادەنرێت بۆ لەناوبردنی دیاردەی توندوتیژی و بەدیاریی كراویش توندوتیژی خێزانی».\nد. بەگیخانی كە راوێژكاری سەرۆكی حكومەتی هەرێمی كوردستانیشە بۆ كاروباری پێگەیاندنی ژنان و فێركاریی رایگەیاند»بڕگەیەكی زۆر هەن لە یاسای بەرەنگاربوونەوەی توندوتیژی خێزانی كە پێویستییان بە هەمواركردن هەیە، تا لەگەڵ پەرەنسیپە نێودەوڵەتییەكانی مافی مرۆڤ و گیانی سەردەمدا بگونجێن، بۆیە لیژنەی بەرگری لە مافی ژنان لە پەرلەمانی كوردستان و سەرۆكایەتی هەرێم و دامەزراوە حكومییەكان، بە هاوئاهەنگی لەگەڵ رێكخراوە پەیوەندیدارەكان بە كاروباری ژنان، كۆمەڵێك پێشنیازییان پێشكەش كردووە بۆ هەمواركردنی یاساكە كە دەركەوتووترینیان ئەوەیە، یاساكە هەموو جۆرەكانی توندوتیژی خێزان لە جۆری كۆمەڵایەتی لەخۆبگرێت، بەپێی پرەنسیپی یەكسانی نێوان ژن و پیاو لەنێو خێزان و شوێنە گشتییەكان».\nهەروەها بەپێویستی دەزانێت،» هەمواركردنەكە پێناسەیەك بۆ جۆری توندوتیژی دژ بە ژن و توندوتیژی خێزانی لە جۆری كۆمەڵایەتی لەخۆبگرێت، بەپێی پرەنسیپی بەهێزكردنی ژنان و دەستدرێژی سێكسی، تێیدا بەرەچاوكردنی یاساكانی مافی مرۆڤ و رەوشی سەردەم كە دەبێت بە هەند وەربگیرێت، هەروەها باسكردنی هەموو جۆرەكانی ئەو تاوانانەش لەخۆبگرێت كە دژ بە پیاو و مناڵ دەكرێن لە كۆمەڵگەدا، بە هەمان شێوە پێویستە بڕگەی تایبەتیش بۆ یاساكە زیادبكرێت كە باس لە شێوازەكانی ئەو توندوتیژیانە دەكەن كە لە كۆمەڵگەدا روودەدەن، لەگەڵ پێشكەشكردنی پێشنیاز و چارەسەر بۆ زیادكردنی هۆشیاریی گشتی، لەپێناو خۆپاراستن و چاودێری».\nپشتیوانی لە پرسی ژنان\nلای خۆیەوە رەنگین عەبدوڵڵا، نوسەر و پەرلەمانتاری پێشوو رایگەیاند»پێویستە لەسەرەتاوە رۆڵی قوباد تاڵەبانی جێگری سەرۆكی حكومەتی هەرێمی كوردستان بەرزبنرخێنین كە لەسەر رێبازی مام جەلال رێدەكات و پارێزەرێكی بەرگریكار بوو لە مافەكانی مرۆڤ بە گشتی و مافی ژن بە تایبەتی، لە هەمان كاتدا پاڵپشتێكی گەورەش بوو بۆ ئەو پرسانەی پەیوەندییان بە ژنەوە هەبوو، بۆیە لەمڕۆژدا دەبینین تاڵەبانی كوڕ لە بۆنەكانی تایبەت بە ژن و بۆنەكانی تری دژایەتیكردنی توندوتیژی خێزانی و توندوتیژی دژ بە ژنان بەشداری دەكات و جلوبەرگێك لەبەردەكات كە دروشمی راگرتنی توندوتیژی دژ بە ژنانی لەسەر نوسراوە، حزبەكەشی یەكێتیی نیشتمانیی كوردستان حزبێكی داخراو نییە، بەپێچەوانەوە لە سەرەتای دامەزراندنییەوە هەڵگری ئەو دروشمانەیە كە بەرگری لە ئازادی و دیموكراتی و ئازادی ژن و یەكسانی دەكات لەنێوان ژن و پیاو، نەك هەر تەنیا لە نێو هەرێمی كوردستان، بەڵكو لە هەموو عیراق، بۆیە یەكێتیی نیشمتانی هەر لە سەرەتاوە بڕوای بە بەرگری كردن لە ژن و ئەو پرسانەوە هەبوو كە لەپێناویدا دامەزراوە».\nئامارێكی ورد بەردەست نییە\nرەنگین عەبدوڵڵا دەڵێت»ئامارێكی ورد بەردەست نییە، بۆ ژمارەی حاڵەتەكانی توندوتیژی خێزانی لە هەرێمی كوردستان كە زیادبوونی ژمارەكە لەمساڵدا بخاتەڕوو، چونكە زۆربەی حاڵەتەكانی توندوتیژی دژی ژن ناگەن بە دەسەڵاتدارە رەسمی و پەیوەندیدارەكان، وەك زۆرێك لەو تاوانانەی روودەدەن، ئەمەش بەهۆی سروشتی كۆمەڵایەتی كۆمەڵگە لە هەرێمی كوردستان كە بەدوور لە دەسەڵاتە فەرمییەكان چارەسەر دەكرێت، یان دەشاردرێتەوە لەژێر زۆرێك لەو ناوە كۆمەڵایەتیانەی هەن، بەڵام لەگەڵ ئەمەشدا هەموو راپۆرتەكان نێودەوڵەتییە پەیوەندیدارەكان و راپۆرتەكانی كۆمەڵی مەدەنی، تەئكید لەسەر زیادبوونی حاڵەتەكان دەكەنەوە لە هەرێم، گەر بێت و بەراورد بكەین لەنێوان هەردوو حكومەتی هەرێم و فیدراڵ، دەبینین هەرێم لەو بوارەدا كرانەوە و گەشەكردنێكی زیاتر لەڕووی بەدواداچوون بۆ كەمكردنەوەی كێشەكانی توندوتیژی خێزانی و مافەكانی ژن بەخۆوەدەبینێت، ئەمەش مانای ئەوە نییە كە هەرێم لە بارەی ئەو كێشانەوە ناگەڕێتەوە بۆ تێڕوانینی ئاینی و خێڵەكی و كۆمەڵایەتی، بەڵكو پەیوەندی بە حزبە فەرمانڕواكانی هەرێم و تێڕوانیانەوە هەیە بۆ كێشەكە و بۆ مافەكانی ژن».\nتانیا كەمال، نوسەر و چالاكوان پێیوایە»لەكاتی نوسینەوەی یاسای بەرەنگاربوونەوەی توندوتیژی دژ بە ژنان كە ئێستا لە هەرێم كاری پێدەكرێت، رێكخراوەكانی كۆمەڵی مەدەنی و بەرگریكاران لە مافەكانی ژن بەشدارییان لە داڕشتیندا كرد، بەڵام لەكاتی جێبەجێكرندا كەلێنی تێدا بەدی دەكرێت و پێویستی بە هەموارە، وێڕای ئەمەش دابونەریتی كۆمەڵایەتی لە كۆمەڵگەیەكەوە بۆ كۆمەڵگەیەكی تر گۆڕانكاریی بەسەردا دێت، هەموو كۆمەڵگەیەك وابەستەی دابونەریتی كۆمەڵایەتی خۆیەتی، كۆمەڵگەی كوردستانیش بەدوور نییە لەو كۆمەڵگانە كە پابەندن بەو دابونەریتانەی لە كۆنەوە رەگوڕیشەیان داكوتاوە، هەرچەندە پەرەسەندن لە كۆمەڵگەدا روویداوە، بەڵام ئەو دابونەریتانە كاریگەریی و رۆڵی گەورەیان لە جێبەجێكردنی ئەو یاسایانەدا هەیە، بە تایبەت ئەوەی پەیوەندی بە ژن و توندوتیژی خێزانەوە هەیە، هەرێم تائێستا هەرچەندە باشترین یاسای هەیە لەو بوارە،بەڵام هۆشیاری پێشینەی نییە، بۆیە كۆمەڵگەی كوردی گۆڕانكاریی بەخۆوەنەبینیوە، لەڕووی كەمبوونەوە یان سنورداركردنی دیاردەی توندوتیژی دژ بە ژنان».\nبە بۆچوونی تانیا كەمال»یاسا بەتەنیا كۆمەڵگە ناپارێزێت، بەڵكو هۆشیاری یاسایی مەرجە بۆ چۆنیەتی جێبەجێكردنی و ئەو مەترسیانەی روویان لە كۆمەڵگەیە، بەهۆی ئەو كێشانەی پەیوەندییان بە ژنانەوە هەیە گەر یاسایەك نەبێت كە ببێتە مایەی بەرپەرچدانەوەی ئەنجامدەرانی، ئەو هۆشیارییە بەشێوەیەكی گشتی ئەركی رێكخراوەكانی كۆمەڵی مەدنی، و رێكخراوەكانی ژنان و میدیا و پیاوانی ئاینییە، ئەوان وەك رێكخراوەكانی ژنان و بەرگریكاران لە مافی ژن، كاردەكەن بۆ هەمواركردنی یاساكە و پڕكردنەوەی ئەو كەلێنانەی تێیدایە، بۆ رێگرتن لە قوتاربوونی هەموو ئەوانەی توندوتیژی دژ بە ژن و خێزانەكانیان ئەنجام دەدەن، تا بەشێوەیەكی یاسایی وەها سزا بدرێن كە لەگەڵ سروشتی كۆمەڵگەی كوردستانیدا بگونجێت».\nهەر لەو چوارچێوەیەدا، د.شیلان فەتحی مامۆستای زانكۆ و چالاكوانی مەدەنی رایگەیاند»سازدانی كۆڕ و كۆبوونەوەكانی تایبەت بە ژنان لە چوارچێوەی هۆشیاركردنەوەی كۆمەڵگەیە، بە تایبەت هۆشیاكردنەوەی باوك و دایك بەرامبەر بەو ئەركانەی لەئەستۆیاندایە لەڕووی پەروەردەكردنی منداڵەكانیان و رۆشنبیركردنیان و هۆشیاركردنەوەیان، بەمەبەستی بنیاتنانی كەسێتییان بۆ رووبەڕووبوونەوەی ئەو ئاستەنگانەی لە ژیاندا دێنە رێگەیان، چونكە ئێمە وەك دەبینین توێژی لاوان زۆرترین قوربانی حاڵەتەكانی خۆكوشتنن، بەهۆی كەمی شارەزایی و ئەزموونیان لە ژیان لەبەرامبەر ساناترین ئەو ئاستەنگ و كێشانەی رووبەڕووی دەبنەوە لە ژیاندا، بۆیە چەند پرۆگرام و كۆڕ و كۆبوونەوە و كۆنفرانسی خێزانی هەبێت، هۆشیاری زیاتر لەنێو كۆمەڵگەدا دروست دەبێت، لەو دەمەدا دەتوانیین بڵێین لەڕێی ئەو پەیامانەی دەگەیەنرێنە دایك و باوك، دیاردە نەرێنییەكان لەنێو كۆمەڵگەدا كەمتردەبنەوە».\nشیلان فەتحی پێیوایە»یاسای خێزان لە هەرێمی كوردستان كە هەوڵ دەدرێت هەموار بكرێت، لە یاسا باش و گرنگەكانن كە لەلایەن پەرلەمانی كوردستانەوە پەسەندكرا، قوباد تاڵەبانی جێگری سەرۆكی هەرێمی كوردستان لەو دەمەدا رۆڵی گەورەی هەبوو لە پەسەندكردنی، بەڵام لەكاتی جێبەجێكرندا بینرا كە هەندێك كەلێنی تێدایە، لەوانە نەبوونی نهێنی، بەو واتایەی ئەو ژنانەی توندوتیژییان بەرامبەر دەكرێت دەخرێنە سەنتەر و پەناگەی تایبەتەوە، بەڵام لە هەمان كاتدا دەبێت بچنە بەردەم دادگا تا شاهیدی خۆیان بدەن، لەو كاتەشدا ئەوانەی توندوتیژییان بەرامبەر كردوون، لەبەردەم سەنتەرەكان، یان لەكاتی رۆیشتن بۆ دادگا بۆیان دادەنیشتن تا تیرۆرییان بكەن، هەروەها هەندێك لە ماددەكانی یاساكە نەرمی تێدایە و ماف دەدەنە باوك یان مێرد یان برا و پشتیوانی لەو ژنە ناكات كە توندوتیژی بەرامبەر كراوە و جارێكی تر ستەمی لێدەكاتەوە و دەیگێڕێتەوە بۆ ژێر سایەی ئەوان».\nچالاكوانانی ژنان و بەرگریكاران لە مافی ژن لە هەرێمی كوردستان، داوا دەكەن یاسا نوێیەكە كە هەموار دەكرێت، بۆ بەرەنگاربوونەوەی توندوتیژی دژی ژن، هەموو شێوەكانی توندوتیژی لەخۆبگرێت و ئاستی سزاكان بۆ ئەنجامدەرانی بەرزبكاتەوە، ئیتر تاوانەكان لەژێر هەر ناوێكدا ئەنجام بدرێن، تا سنوردار بكرێن، یان ببێتە بەربەست بۆ كەمكردنەوەی حاڵەتەكانی توندوتیژی دژی خێزان.\nهەر لەو بارەیەوە رێكخراوی نەتەوە یەكگرتووەكان بۆ منداڵان (یۆنسێف) رایگەیاندووە، كچان و ژنان بەشێوەیەكی نەگونجاو بەدەست توندوتیژی و خراپ مامەڵەكردنەوە گیرۆدەن، بەپێی ئەو حاڵەتانەی لایەنە رەسمییەكانیشی لێئاگاداركراوە، لانی كەم 900 هەزار ژن و كچ رووبەڕووی مەترسی ئەو جۆرە توندوتیژییە كۆمەڵایەتیانە دەبنەوە كە لە عیراقدا هەن، هەرچەندە ژمارە راستەقینەكە لە عیراقدا زۆر لەوە زیاترە، لەلایەكی ترەوە رێژەی هاوسەرگریی منداڵان گەیشتۆتە 28% و رێژەی نەخوێندەواریش لەنێوان كچانی پێگەیشتوودا، دوو هێندە زیادی كردووە.


Diplomatic Magazine | ئاماژەکانی جەنگێکی نوێ لە خۆرهەڵاتی ناوەراستدا\nلەئێستادا كۆمەڵێك هۆكار دەركەوتوە كە ئاماژەو نیشانەیەكە بۆ هەڵگیرسانی جەنگێكی نوێ لە چەند مانگی داهاتوودا، ئاماژەكان خۆی لە چەند خاڵێك دەبینێتەوە كە گرنگترینیان ئەوەیە ویلایەتە یەكگرتوەكانی ئەمریكا و ئیسرائیل پێكەوە هێرش دەكەنە سەر ( حزب الله) لە لوبنان یان هێرشدەكەنە سەر توانا سەربازییەكانی ئێران لە سوریادا، هاوكات نیشانەیەكی تر ئەوەیە كە ئێستا لە ناوخۆی ئەمریكادا پشتگیری لە بۆچونی كیسنجەر دەكرێت بۆ گەڕانەوەی هاوسەنگی و بوونی نفوزی ئەمریكی ، دانانی ( مایك پۆمپیۆ) بە وەزیری دەرەوە كە خاوەنی بیرۆكەی دەستوەردانی سەربازیە و لە ڕێگە چارەی دیپلۆماسی بە باشتری دەزانێت نیشانەیەكی تری ئەم جەنگە نوێیەیە.\nلەسەر ئاستی ئیسرائیل كار لەسەر سێ لایەن كراوە كە یەكەمیان ڕاهێنانی سەربازیە و دووەمیان بەرپەرچدانەوەی موشەك و رۆكێتەكان و سێیەمیشیان تاوتوێ كردنی جەنگێكی هەمەلایەنە، ئەمە سەرەرای ئەوەی كە ئیسرائیل داوای لە كۆنگرێس كردووە بە چەكی پێشكەوتوی زیاتر پڕ چەكی بكات.\nلەسەر ئاستی روسیا، ئەوە جوڵەیەكی روسی هەیە بۆ گواستەوەی سەكۆی هەڵدانی موشەكی بۆ بنكەی حەمیم و تەرتوس، هەروەها فەرماندەی گشتی روسی لە لێدوانێكیدا ئاشكرای كرد كە سوپای روسیا لە ئامادەباشیدا دەبێت لە سوریادا، ئەمەش تەنها بۆ رووبەرووبوونەوەی جەنگ نیە، بەڵكو بۆ هێرش كردنە سەر ئەمریكایە لە ڕێگەی دەریاوە، بەڵام چاوەڕوان ناكرێت جەنگی راستەوخۆ لە نێوان مۆسكۆ و واشنت رووبدات، بەڵام گەر بەرژەوەندیە ستراتیژیەكانی نەهاتە دی و كەوتە مەترسیەوە ، ئەوە چاوەڕێ دەكرێت ئەم جەنگەش رووبدات.\nیەکەیەکی سەربازیی سوپای ئیسرائیل\nلەم راپۆرتەدا باس لە ئەگەری جەنگێكی نوێ دەكەین كە ( ئەمریكا ، ئیسرائیل و روسیا) دەوری سەرەكی تیێدا دەگەڕێن و ئاماژە بە نیشانەكانی نزیك بوونەوەی ئەم جەنگە دەدەین.\nیەكەم: ویلایەتە یەكگرتوەكانی ئەمریكا:\nلە نیوەی ساڵی 2017دا پەیوەندیەكانی دۆناڵد ترامپ و هنری كیسنجر تەواو توندو تۆڵ بووەوە، دیدارەكانیان لە چاوپێكەوتنی فەرمی زیاتر بوو، كیسنجر خاوەنی ستراتیژو سیاسەتێكی باڵایە كە ستراتیژی بالا لە پلەی یەكەم دادەنێت، هەروەها پێی وایە دەبێت ئەمریكا بگەڕێتەوە بۆ ئاستی خۆی كە پێشتر لە مەیداندا دەیبینی، كیسنجەر خاوەنی دوو بیرۆكەی سەرەكیە، یەكەمیان( كۆنترۆڵ كردنی نەوت دەبێتە هۆی كۆنترۆڵ كردنی تەواوی گەلێك یان بەشێكی ئەو گەلەی كە نەوتەكەی كۆنترۆڵ كراوە.) دووەمیشیان ( یاری كردن بە ئاگر بە ئامانجی دروستكردن و ناردنی ئالۆزی و بۆ شوێنە مەبەستدارەكان).\nهەر لەماوەكانی ڕابردوودا ( ریكس تیلرسۆن) وەزیری دەرەوە لە پۆستەكەی دوورخرایەوە و ( مایك پۆمپیۆ) كە باگراوەندێكی توندڕەوی هەیە لە جێگەی دانرا.\nپۆمپیۆ لە جەنگی عێراقدا رۆڵێكی سەرەكی بینی، هەروەها بۆ كۆتایی هاتنی كێشەكان دەستوەردانی سەربازی لێە ڕێگە چارەی دیپلۆماسی بە باشتر دەزانێت ، هەروەها ڕەزامەندی نیشاندا لەسەر دانوستان لەگەڵ كۆریای باكوردا ، ئەمەش بەڵگەیە لەسەر ئەوەی كە واشنتن دەیەوێت بەرەیەك ئارام بكاتەوە و كار لەسەر بەرەیەكی تر بكات.\nلەم ئەم بوارەشدا لە نێوان ئەمریكا و سعودیە و ئیمارات هەماهەنگیەك كراوە بۆ پێكهێنانی لیژنەیەكی باڵا بۆ دژایەتی كردنی ئێران، لیژنەكە گرنگی دەدات بە وەستانی نفوزی ئێرانی لە كەنداوی عەرەبی و رۆژهەلاتی ناوەڕاست، ئەم لیژنەیە هەفتەی داهاتوو دەست بە كارەكانی دەكات.\nكەواتە بیرۆكەی ( كیسنجەر و پۆمپیۆ) كە خاوەنی بریارە قورسەكانن، هەروەها پێكهێنانی لیژنەیەكی باڵا بۆ رووبەروبونەوەی ئێران و دەرچوون لە ڕێكەوتنامە ئەتۆمیەكە و دانوستان لەگەڵ كۆریا هەمووئەمانە بەڵگەن لەسەر ئەوەی كە ئەمریكا نیازی جەنگێكی هەیە دژی حزب الله لە لوبنان و پێگە سەربازی و تواناكانی ئێران لە سوریادا.\nسوپای ئیسرائیل لەم مانگەدا سێ راهێنانی جیاواز ئەنجام دەدات، كە بۆ فێربوونی چەند جەنگێكی هەمە جۆر و بەرگریە كە ئەمانەن:\nیەكەم: ڕاهێنانی ( جۆنفێر كوبرا) راهێنانی هاوبەشی بەرگری ئاسمانی ئیسرائیل و ئەمریكایە، لەم ڕاهێنانەدا وا نیشاندەدرێت كە ئیسرائیل بە چەكی كیمیاوی و بە شێوەیەكی چڕ لە رێگەی موشەكەوە هێرشی دەرێتە سەر، ڕاهێنانەكەدا بۆ رووبەرووبنەوەی ئەم ئەگەرەیە.\nدووەم: ڕاهێنانی خۆڕاگری\nئەم ڕاهێنانە تایبەتە بە ناوخۆی ئیسرائیل كە گواستنەوەی بریندار و هاوڵاتیانە بۆ شوێێكی ئارام و مامەڵە كردنە لەگەڵ مادە مەترسیدارەكان، ئەم سیناریۆیە وا دانراوە كە جەنگێكی سەخت لەگەڵ حزب الله دەكرێت و لە كەرتی غەزە و سوریاشەوە هێرش دەكرێتە سەر ئیسرائیل.\nسێیەم: ڕاهێنان لەسەر شەر كرن لە چەند بەرەیەكی جیاوازەوە:\nلەم سیناریۆیەدا وا ڕاهێنان دەكەن كە روسیا دەبێتە لەمپەر لەبەردەم هێرشەكانی ئیسرائیل لە ناوخۆی سوریادا، ئەمەش كار لەسەر ئەوە دەكرێت كە هامەهەنگی هەبێت لەگەڵ روسەكان چی بكرێت و هەماهەنگیش نەبێت چی بكرێت، هەروەها سیناریۆیەكی تر ئەوەیە كە جەنگەكە بگوازرێتەوە بۆ ناوخۆی ئیسرائیل.\nسەرباری ئەم سێ راهێنانە ئیسرائیل داوای لە ئەمریكا كردووە كە وڵاتەكەی بە نوێترین چەك پڕ چەك بكات و لەكاتی هێرشیدا بۆ سەر حزب الله لە روی دیپلۆماسیەوە كاری بۆ بكات.\nتانکێکی سەربازیی سوپای روسیا ـ سوریا\nگواستنەوەی نوێترین سەكۆی موشەكی لە جۆری (S400) بۆ بنكەی حەمیم و تەرتوس ئاماژەیەكی ترە بۆ خۆ ئامادەكردنی روس بۆ بەرپەرچدانەوەی هەر هێرشێك كە بكرێتە سەریان، هاوكات (فالێری غیراسمۆف) فەرماندەی گشتی سوپای روسیا هۆشداری دایە گشت لایەك كە ( لە ئەگەری هەرەشە لەسەر سوپای روسیا لە سوریا\nگواستنەوەی نوێترین سەكۆی موشەكی لە جۆری (S400) بۆ بنكەی حەمیم و تەرتوس ئاماژەیەكی ترە بۆ خۆ ئامادەكردنی روس بۆ بەرپەرچدانەوەی هەر هێرشێك كە بكرێتە سەریان، هاوكات (فالێری غیراسمۆف) فەرماندەی گشتی سوپای روسیا هۆشداری دایە گشت لایەك كە ( لە ئەگەری هەرەشە لەسەر سوپای روسیا لە سوریا، سوپای روسیا بە تەنها بە وەڵامدانەوەی هێرشەكان ناوەستێت و بەڵكو وەڵامی فرۆكە و هێزی دەریای ئەمریكاش دەداتەوە.\nپێشبینی جەنگی ڕاستەوخۆ لە نێوان ئەمریكا و روسیادا تاكو ئێستا بە لاوازی ماوەتەوە، چونكە لە كاتی هەر هێرشێك روسیا لایەنی بەرامبەر ئاگادار دەكاتەوە، هەروەها ڕووداوە مێژوویەكان ئەوە دەردەخەن كە روسیاكاتێك جەنگ هەڵدەگیرسێنێت ئەگەرزەمانی بەرژوەندیە ستراتیژیە باڵاكانی نەكرێت، هەروەها هەرەشەی روسیا بۆ وەڵامدانەوەی هەر هێرشێك تەنها لەو كاتەدا دەبێت كە سوپاكەی مەترسی بكەوێتە سەر، بۆیە بەدوور دەزانرێت كە جەنگی راستەوخۆی نێوان روسیا و ئەمریكا ڕووبدات.


مازن ئەلئەشقەر: ئێمە کاردەکەین بۆ سیکولاریزم و بە لامەرکەزیکردنی پارێزگاکانی عێراق\nهەڵسەنگاندنی عێراق لەنێوان مەزهەبگەرایی وەک دەوڵتێکی ترادسیۆنی رۆژهەڵاتی ناوەڕاست و هیواخوازی بۆ سیکولار جێی گفتوگۆ و شرۆڤەکاریی ناوەندی ئایندە بوو لە واشنتنی پایتەخت.\nناوەندی ئایندەی عێراق ناوەندێکی ئەمریکی عێراقییە ئامانجیان گۆڕینی شێوازی حوکڕانی و بنەما بنچینەییەکانی دەستوری عێراقییە بۆ دەستورێکی سیکولار و هاوکات کۆمەڵێک پێشنیاری دیکەیان خستە ڕوو کە بە وتەی خۆیان هەم لۆبی و هەڵمەتی داکۆکیکردنی بۆ سازدەکەن هەم بۆتە پرۆژەی هاوبەشی گفتوگۆی نێوان رێکخراوەکەیان و دۆستەکانیان لە کۆنگرێس و کاربەدەستانی ئەمریکا لە وەزارەتی دەرەوەو ناوەندەکانی توێژینەوە.\nکەریم وەسفی ئەندامی بۆردی ناوەندی ئایندە باس لەئامانجەکانی رێکخراوەکەیان دەکات و دەڵێت " ئامانجی ئەم رێکخراوەی ئێمە بە سیکولارکردنی حکومەتی عێراقییە و ناوەندێکە بۆ نزیکبونەوەو گەشپێدانی پەیوەندییەکانی نێوان عێراق و ئەمریکایە بەرەو سیکلولاریزم لەعێراقدا".\nهاوکات سەرپەرشتیارانی ئەم رێکخراوە بەگشتی لە سیمینارەکەیاندا جەختیان لەسەر کۆمەڵێک تەوەری جیاواز کردەوە کە پەیوەندییەکی هەمەلایەنی هەبوو بە ژیانی سیاسی و حکومڕانی لە عێراقدا. ئینتیفاز قەنبەر (انتفاض قنبر) بەڕێوبەری جێبەجێکاری ناوەندی ئایندە سەرەتا دەگەڕێتە بۆ مێژووی کارکردن و هەڵمەتەکانیان لەگەڵ ئەمریکاداو دەڵێت "من ئەمریکییەکی عێراقیم و من لێرە لەساڵانی 2002 بۆ 2003 لەگەڵ ئۆپۆزسیۆنی عێراقدا وەک بەڕێوبەری ئۆپۆزسیۆنی عێراقی لە واشنتن کارم دەکرد بۆ کۆتاییهێنان بە رژێمی سەدام. ئێمە بەرلەوەی حوکەمتی ئەمریکا هیچ هەڵمەتێک بەرپابکات لێرە هەڵمەتی لۆبیمان دەکردلەناو کۆنگرێس و کاربەدستانی ئەمریکا".\nئەو باسی ئەوەش دەکات پاش شکستی رژێمەکەی سەدام زۆر یارمەتیدەر بوو سەقامگیرکردن و گەشەپێدانی دیموکراسی و دەڵێت "شکستی رژێمەکەی سەدام زۆر یەرمەتیدەر بوو بۆئەوەی سەپەرشتی دیموکراسی و ئازادی بکەین لەعێراقدا کە ئەمریکا خۆزیار بوو یان لەو باوەڕەدا بوو ژیانێکی شایستەو خۆش بۆ هاوڵاتیان عێراق دابینبکرێت، نەوەک ئەوەی کە پێشبینیمان نەدەکرد؛ بەهۆی رووداوەکانەوە ئاوەها بەسەر عێراقدا بێت".\nهاوکات کەسایەتییە دیارەکانی ناوەندی ئایندە جەغتیان لەسەر سیستمی لامەرکەزی بۆ پارێزگاکانی عێراق کردەوە؛ مازن ئەلئەشقەر دەڵێت "ئێمە کاردەکەین بۆ گۆڕینی هەر 15 پارێزگاکە بۆ سیستمێکی لامەرکەزی؛ کە پێویست بەوە ناکات هەرێمی سونی، شیعی و مەسیحی. ئێستا کە 15 پارێزگامان هەیە سنورەکانی دیارەو هەموان کۆکن لەسەری. دواتر عێراق دەگۆڕێت بۆ ئیماراتێکی نوێ، کە پتر یەکێکە لەو وڵاتانەی کە لەهەموان فیدرالیترە کە پێکهاتووە لە 7 دەوڵەتی نیمچە سەربەخۆ و یەکبوون کۆیان دەکاتەوە".\nهەروەها ئینتیفاز قەنبەریش دەڵێت "لەوباوەڕەدام فیدرالیەت مافێکی دەستورییە، هەموو پارێزگایەک لەعێراق دەتوانرێت بگۆڕێت بۆ وڵاتێکی فیدرالی. بۆنمونە بەسرە مافی ئەوەی هەیە ببێتە ویلایەتێکی فیدراڵی وەک هەرێمی کوردسان، هەروەها ئەنبار و میسانیش".\nشایەنی باسە ئەم سیمینارە لە هۆڵی ناشناڵ پرێس کڵەپ لە واشنتن سازکرا، دەنگی ئەمریکا لەوێ ئامادە بوو بۆ روماڵکردنی تەواوی سیمینارەکەی ناوەندی ئایندە بۆ عێراق بنکە لە ئەمریکا....


لە دهۆک نزیکەی 120 هەزار هەڵگری نەخۆشیی شەکرە هەن\n2021-11-11 2701 جار\nزیشکێکی پسپۆڕی نەخۆشیی شەکرە رایدەگەیێنێت کە لە دهۆک ژمارەی تووشبووانی نەخۆشیی شەکرە لە زیادبووندایە و نزیکەی 120 هەزار هەڵگری ئەو نەخۆشییە لەو پارێزگایە هەن.\nد. بڵند بەیار، پزیشکی پسپۆڕی نەخۆشیی شەکرە و گورچیلە لە دهۆک رایگەیاند: "تووشبوون بە نەخۆشیی شەکرە لە جیهاندا لە زیادبووندایە. لە ساڵی 1980دا 100 ملیۆن کەس تووشبووی نەخۆشیی شەکرە بوون، بەڵام ساڵی 2015 ژمارەکە زیاد بوو بۆ 400 ملیۆن کەس و، پێشبینییش دەکرێت لە ساڵی 2030ـدا بگاتە 600 ملیۆن کەس. ئێمەیش پێمانوایە کە رێژەی 12٪ی دانیشتووانی دهۆک هەڵگری نەخۆشیی شەکرەن کە نزیکەی 120 هەزار کەسن و تەنیا نزیکەی 30 هەزار کەسیان تۆمار کراون. 5٪ـی هەڵگرانی نەخۆشیی شەکرە نیشانەیان لێ دەرناکەویت و پێینازانن."\nبۆ هۆشیارکردنەوەی هاووڵاتییان و خۆپارێزی لە تووشبوون بە نەخۆشیی شەکرە لقی هەرێمی کوردستانی فیدراسیۆنی جیهانیی قوتابییانی پزیشکی لە رۆژی جیهانیی شەکرەدا کە 11/14یە کۆمەڵێک چالاکی لە پێنج شاری هەرێمی کوردستان ساز دەکات.\nشیلان ئەحمەد، سەرۆکی بنکەی جەماوەریی فیدراسیۆنی جیهانیی قوتابییانی پزیشکی لە هەرێمی کوردستان دەڵێت: "رۆژی 11/14ی بە بۆنەی رۆژی جیهانیی شەکرەوە هەوڵمان داوە لە سەرتاسەری هەرێمی کوردستاندا چالاکی ساز بکەین کە ئەوانیش لە زاخۆ، دهۆک، هەولێر، کۆیە و سلێمانی دەکرێن و هەموویشیان لە هەمان کاتدا دەبن. ئەوەیش بۆ هۆشیارییە لەبارەی ئەو نەخۆشییەوە."\nبە وتەی شیلان ئەحمەد، لەو رۆژەدا ماراسۆنێک رێکدەخەن کە هەموو جۆرە کەسێک دەتوانێت تێیدا بەشدار بێت و جلی تایبەتیان بۆ ئامادە کراوە. هاوکات لە هەر پێنج شارەکە پشکنینی دیاریکردنی شەکرە بۆ هاونیشتمانییان دەکرێت.\nد. بڵند بەیار، پزیشکی پسپۆڕی نەخۆشیی شەکرە و گورچیلە جەختی لەوە کردەوە کە دەبێت هاووڵاتی هۆشیار بن و هەوڵ بدەن و خۆیان لە تووشبوون بە نەخۆشیی شەکرە بپارێزن و، پێویستە لە ناوەندەکانی خوێندنیشدا هۆشیاری لەبارەیەوە بڵاوبکرێتەوە.\nسێ جۆر نەخۆشیی شەکرە هەن: شەکرەی منداڵان، شەکرەی کەسانی گەورەی سەروو 35 ساڵان و شەکرەی ئافرەتانی دووگیان. تووشبوون بە نەخۆشیی شەکرە چەند هۆکارێکی هەیە کە بۆماوەیی، قەڵەوی و خواردنی خێرا دیارترینیانن


راگه‌ینراوێك له یه‌كێتی زانایان له‌سه‌ر راپۆرتێكی گۆڤاری لڤین\nبه‌رواری دابه‌زاندن: 07/08/2010 : 11:44:41\nگۆڤاری لڤین له ژماره‌ی 134ی دیمانه‌یه‌كی رۆژنامه‌وانـــی بڵاوكردۆته‌وه، تێیدا بێ حورمه‌تی و بێ رێزی له هه‌مبه‌ر سه‌ركرده‌كانمان ده‌كات .\nئێمه له یه‌كێتی زانایانی ئایینی ئیسلامی كوردستان، كه مه‌لا مسته‌فای بارزانی دامه‌زرێنه‌ری رێكخراوه‌كه‌ی ئێمه‌یه، هه‌روه‌ها قازی محه‌مه‌دیش كه‌سایه‌تیه‌كی كورد‌و ئایینیه، به پێویستمان زانی، ده‌نگی نارازیبوون‌و گله‌یینامه‌ی خۆمان به هه‌موو لایه‌ك بگه‌یه‌نین، چونكه پێمان وایه وه‌رگرتنی زانیاری له كۆمه‌ڵێك سه‌رچاوه، كه هه‌میشه رۆڵیان له تێكدانی كێشه‌ی كورد هه‌بووه‌و، ویستوویانه قه‌ت رۆژی رووناك به رووی كورددا نه‌كرێته‌وه، شتێكی نا دوورسته و، ته‌نها خزمه‌ت به‌و كه‌سانه ده‌كات، كه زانیاریه‌كانیان هه‌ڵبه‌ستوونه، ئێمه ده‌زانین هیچ یه‌ك له ساواك‌و حزبی به‌عسی ئێراقی‌و، ته‌واوی ئه‌و وڵاتانه‌ی مافی كوردیان هه‌میشه خواردووه، ناكرێ بكرێنه به‌ڵگه بۆ لێدانی كه‌سایه‌تیه‌كانی كورد، به‌تایبه‌تی كه ئه‌و سه‌ركردانه هه‌میشه خه‌باتیان له دژی ئه‌و وڵاتانه كردووه، كه ویستوویانه مافی گه‌لی كورد بسڕنه‌وه. به هه‌مان شێوه به‌ڵگه‌نامه‌ی ئینگلیزه‌كانیش ناكرێ له‌و حاڵه‌ته‌دا پشتیان پێ ببه‌سترێت، خۆ هه‌موو ئه‌وانه‌ی مێژوویان خوێندۆته‌وه، رۆڵی ئینگلیز له تێكدانی دۆزی كورد باش ده‌زانن، كه ئه‌وانیش ده‌ستیان هه‌بووه له تێكدانی كێشه‌ی كورد‌و، به‌شێك بوون له‌وانه‌ی كوردستانیان كردۆته چوار پارچه.\nبۆیه پێمان وایه هه‌ڵه‌یه‌كی گه‌وره‌یه، كه‌سایه‌تیه‌كی وه‌ك قازی محه‌مه‌د كه خۆی‌و ماڵ‌و خانه‌واده‌كه‌ی له پێناوی كورد دانا، كه‌چی به بێ حورمه‌تی ناو ببرێت، یان مه‌لا مسته‌فای بارزانی دامه‌زرێنه‌ری یه‌كێتی زانایان، كه به هه‌زاران كه‌س له عه‌شیره‌ت‌و خانه‌واده‌كه‌ی شه‌هید كران‌و، مێژووه‌كه‌یان مێژووی به‌رخوۆدانی كوردایه‌تیه‌و، هه‌ر له پێناوی كورد له بری كۆشك‌و ته‌لار‌و خۆشی، چیا‌و ئه‌شكه‌وت‌و ئاواره‌یی‌و ده‌ربه‌ده‌ری هه‌ڵبژارد، له پێناوی ژیانی كورد، مه‌رگ‌و ئاواره‌یی بۆخۆی هه‌ڵبژارد. گله‌ییشمان ئه‌وه‌یه، تۆ پێت وابێت هه‌موو مێژوونووسه كورده‌كان‌و ته‌واوی ئه‌وانه‌ی دیكه كه له‌سه‌ر كوردیان نووسیوه، هه‌ڵه‌یان كردووه‌و، بۆ خاتری ده‌سه‌ڵات نووسیویانه‌ته‌وه، ته‌نها ئه‌و ده‌زگا موخابه‌راتیانه راستیان نووسیوه، كه ده‌ستیان له تێكدانی دۆزی كورد هه‌بووه، له‌كاتێكدا زۆرێك له‌و مێژوونوسانه وه‌ختێك مێژووی كوردیان نوسیوته‌وه كه كورد هیچ ده‌سه‌لاتی نه‌بووه، سه‌رباری چه‌ندان مێژوونوسانی بێگانه كه نوسراوه‌كانیان به‌ته‌واوی پێچه‌وانه‌ی بۆ چوونه‌كانی ئه‌و براده‌ره‌ن .\nبۆیه داوا له‌و به‌ڕێزه‌و خودی گۆڤاره‌كه‌ش ده‌كه‌ین، داوای لێبووردن له گه‌لی كورد بكه‌ن‌و، مێژووی به‌رخۆدانی كورد، به پشت به‌ستن به زانیاری كه‌سانی دیكه، سه‌ره‌وژێر نه‌كه‌نه‌وه، كه ئه‌مه‌ش وا ده‌كات، مرۆڤی كورد رابردووی خۆی بسڕێته‌وه‌و، متمانه‌ش به داهاتوو نه‌كات، كه دواجار كه‌سێكی نا مه‌سئول به‌رامبه‌ر به خاك‌و نیشتیمان‌و گه‌له‌كه‌ی لێ ده‌رده‌چێت، چونكه هه‌موو سه‌ركرده و كه‌سایه‌تیه‌كان و سه‌رجه‌م رۆژنامه‌و گۆڤار و بزوتنه‌وه كوردیه‌كان به‌لای تاكی كورده‌وه ده‌كه‌ونه ژێر پرسیار و، به‌هیچ شێوه‌یه‌كیش خزمه‌ت ئه‌زموونی ئێستای كوردستان ناكات و، زیان به رابردووی گه‌له‌كه‌مان ده‌گه‌ینێت .\nله هه‌مان كاتیشدا پێمان وایه، ئه‌و ئازادی رۆژنامه‌گه‌رییه‌ی له هه‌رێمی كوردستان فه‌راهه‌م بووه، پێویسته نووسه‌ران‌و رۆژنامه‌نووسان بۆ خزمه‌تی گه‌ل‌و نیشتیمانه‌كه‌مانی به‌كار بێنن، نه‌ك خوانه‌خواسته به پێچه‌وانه ببێته‌وه، كه ئه‌مه‌ش واده‌كات، زۆر مه‌سه‌له‌ی نه‌ته‌وایه‌تیمان ببنه قوربانی ئه‌و یاسایه‌ی رۆژنامه‌گه‌ری، كه ئێستاكه هه‌یه.\nژماره‌ی سه‌ردان : 6982748


پۆلیسی نەینەوا 9 تیرۆرست دەستگیر دەكات\nالاثنين 05 تشرين ثاني 2018 - 18:33\nنەینەوا-ا ه ع\nسەنتەری ڕاگەیاندنی ئەمنی، ئەمڕۆ دووشەممە، ڕایگەیاند: 9تیرۆرستی داعشیان لە چەپی شاری موسڵ دەستگیركردوە.\nلیوا سەعد مەعن وتەبێژی وەزارەتی ناوخۆ لەبەیاننامەیەكدا كە وێنەیەكی دەست ئاژانسی هەواڵی عێراقییە(ا ه ع)كەوتووە ڕایگەیاند: فەوجی فریاكەوتنی پۆلیس دوانزە كەسەر بە فەرماندەی پۆلیسی نەینەوایە، بەپێی زانیاری وردی هەواڵگری و هاوكاری هاوڵاتیان توانیویانە 9تیرۆرستی داعش دەستگیر بكەن كە داواكراوبوون و بەتۆمەتی تیرۆر بڕیاری دەستگیر كردنیان هەبووە.\nمەعەن وتیشی: دووان لەو تیرۆرستانە لە بەناو حسبە كاریان كردووە و ئەوانەی تر وەك چەكدار كاریان كردوە و بە پێی وتەی چەند شاهیدحاڵێك ئەو چەكدارانە تا دواساتی پڕۆسەی ڕزگاركردنی موسڵ چەكداربوون و لەدژی هێزە ئەمنیەكان شەڕیان كردوە.


کاریگەرییەکانى برێگزیت لەسەر بەریتانیا – Standard Kurd\nتوێژینەوە و مێژوو کتێبخانە\nکاریگەرییەکانى برێگزیت لەسەر بەریتانیا\nلەلایەن ستاندار Posted on كانونی دووه‌م 17, 2020 كانونی دووه‌م 17, 2020 270 جار بینراوە\nبرێگزیت بریتیە لە پرۆسەی دەرچوونی بەریتانیا لە یەکێتی ئەورپا، ئەوەش دوای ئەوەی بەریتانییەکان لە راپرسیەک بڕیاری جیابوونەوەیاندا لە یەکێتی ئەورپا. ئەم پرۆسەیەش پرۆسەیەکی زۆر ئاڵۆز و فرەرەھەند و فرەکایەیە، بۆیە تاوەکو ئێستا دوای تێپەرینی نزیکەی سێ ساڵ لە دانوستان و دوای سێ جار درێژکردنی ماوەکە بەریتانیا و یەکێتی ئەورپا نەیانتوانیوە بە تەواوی رێکبکەون و لەبەر یەک بێنە دەرەوە ، ئەویش بەھۆی قورسی ئەو بژاردانەی کە لەبەردەم بەریتانیادا ھەیە سەبارەت بە چۆنیەتی بنیادنانی ئایندەی پەیوەندییەکانی لەگەڵ یەکێتی ئەورپا وەک بلۆکۆکی ئابوری و سیاسی گرنگ، کە ھەر یەک لەو بژاردەو سیناریۆیانەی بەردەمی لە لایەنی نەرێنی و زیانی ئابووری بەدەر نین ، بەو مانایەی چونەدەرەوەکە و بژاردە سیناریۆکانی بەردەم بەریتانیا لە شێوەی سفر و کۆ نیە کە یان ھیچ بەدەست ناھێنێ یان ھەمووی بەدەست دەھێنێ بەڵکو ھەر یەکێک لەو بژاردانەی بەردەمی لایەنی ئەرێنی و نەرێنی تێدایە ، بۆیە لە ھەوڵی لێکدانەوەی ئەوەن کە کامە بژاردە و سیناریۆ زۆرترین دەستکەوت و کەمترین زیانی تێدایە لە ئاستی کورتماوە و دوورماوەدا تاوەکو لەسەری بگەنە رێککەوتن لەگەڵ یەکێتی ئەورپا.\nلەو بارەیەوە, لە خوارەوە توێژینەوەیەک دەخەینە بەر دیدى خوێنەران، ناونیشانى توێژینەوەکە (کاریگەرییەکانى برێگزیت لەسەر بەریتانیا) کە لەلایەن محەمەد رەحمان ئەحمەد ئامادەکراوە.\nکلێک لێرە بکە بۆ خوێندنەوە و دابەزاندنى توێژینەوەکە:\nبڵاوکراوەی پێشووڕونکردنەوەیەک سەبارەت بە ئازادکرانی دیلەکانی جەنگی نێوان عێراق ئێران\nبڵاوکراوەی نوێتردەست بەسەر تێکڕاى موڵک و ماڵى حزبوڵاى لوبنانیدا دەگیرێت


ئامادەکردنی: محمد بایز\nخواردنی نانی بەیانی بە گرنگترین ژەمەکانی ڕۆژ دادەنرێت لە ژیانی هەرتاکێکدا، بۆ ئەنجامدانی کارو چالاکییەکانی ڕۆژ بەو پەڕی گڕوتین و وزەی پێویست، پشتگوێ خستنی خواردنی نانی بەیانی چەند کاریەگەرییەکی خراپی هەیە لەوانە.\nبە پشت بەستن بە توێژینەویەک کەلەلایەن سەنتەری توێژینەوەی تۆڕی تەندروستی ئەمەریکی جاما وە کراوە ،بەسەپەرشتی دکتور لی کاهیڵ ئەوکەسانەی نانی بەیانی ناخۆن ئەگەری توشبوون بەجەڵتەی دڵیان لە ٢٧% زیاترە بەهۆی گیرانی خوێنەبەرەکان.\n• توشبوون بەشەکرە\nسکوڵی تەندروستی گشتی هارڤارد دەریخستوە کە لە نێوان ٤٦٢٨٩ کەسدا ئەنجام دراوە بۆ ماوەی شەش ساڵ بەردەوامبووە، ئەو کەسانەی نانی بەیانیان نەخواردووە ئەگەر ی توشبوون بەشەکرە ی جۆری-٢ خۆی لە تینوو بوونی لە ڕادەبەدەر و میزکردن و وشکبوونەوە و دابەزینی بەرچاوی کێشی لەشدا دەبینێتەوە.\n• لەبیرچونەوە & ماندووبوون\nتیمێکی بەریتانی ١٤٤ کەسیان کرد بە سێ گروپ کەلەشەودا هیچ جۆرە خواردنێکیان نەخوارد، بۆ سەرلە بەیانی گروپی یەکەم ژەمێکی باشیان خوارد ، گروپی دووەم تەنها قاوە ، گروپی سێیەم هیچ خواردنێکیان نەخوارد، سەرنجام گروپی سێیەم لاوازی هزری (لەبیرچونەوە) و شەکەتییەکی بەرچاوی جەستەییان پێوەدیاربوو.\nسەنتەرێكی توێژینەوەی شێرپەنجەلە بەریتانیا دەریانخستووە کەوا کەسانی قەڵەو کەژەمی بەیانیانیان ناخۆن ئەگەری توش بوون بە شێرپەنجە زیاترە.\n• چالاکی مێشک و بینایی\nلە نێوان دوو گروپ کە تەمەنیان لە نێوان ١٢ بۆ ١٥ ساڵیدا بووە، دەرکەوەتووە ئەوکەسانەی کەنانی بەیانیان خواردوە کاروچالاکییەکانی مێشک و بیناییان زۆر چالاکتر بووە بەبەراورد بە گروپەکەی تر.\n• سەر ئێشە\nتوش بوون بە سەرئێشە بە هۆی برسیبوونێکی زۆر ونەخواردنی نانی بەیانی دەبێتە هۆی کەم بوونەوەی ڕێژەی شەکری پێویست لە خوێندا و بەرزبوونەوەی پەستانی خوێن بە هۆی ئەو هۆرمۆنە دەردراوە کە کەمی ڕێژەی شەکری پێویست لە خوێندا ڕێکدەخات، سەرەنجام ژانە سەر و سەرئێشەی توند بە دوای خۆیدا دێنێت.\n• هەڵوەرینی قژ\nنەخواردنی ژەمی بەیانی دەوڵەمەند بە پڕۆتین و کاربۆهیدرات دەبێتە هۆ ی کەمبوونی پڕۆتینی کیڕاتین کە بەرپرسە لە گەشە و بەهێز بوونی قژ.\n• کرداری هەرسکردن و بەوزەکردن\nخواردنی نانی بەیانی گڕوتینێکی زیاتر بە گەدە دەدات لە دەستبەرکردنی وزەی پێویست بۆ تەواوی ئەندامەکانی لەش لە کرداری بە وزەکردنی خۆراکدا، گەر هیچ خواردنێک نەبێت دەبێت کالۆری زیاتر بەکاربهێنرێت بۆ هاوسەنگ کردنی وزەی پێویست.\nshort URL: https://yallairaq.com/ku/VOUqI\nبۆ ئەوەی بێ خەم چێشتی جەژن بخۆیت


لیژنەی شەهیدان بەدواداچوون بۆ ئەو بێڕێزییە دەكات كه‌بەرامبەر به‌كەسوكاری شەهیدان كرا\nبەمەبەستی گفتوگۆكردن و به‌دواداچوون بۆ ئەو بێڕێزییەی لەلایەن رێكخراوێكەوە بەپێدانی هەندێ كەلوپەلى كۆنه‌و ساده بەكەسوكاری سه‌ربه‌زی شەهیدانى ده‌ستی داعش كرا، ڕِۆژی سێشه‌مه 2020/11/17، لیژنەی كاروباری شەهیدان و جینۆسایدو زیندانیانی سیاسی، بەسەرپەرشتیی سوسن محەمەد میرخان سەرۆكی لیژنەو ئامادەبوونی جێگرى سه‌رۆكی لیژنه‌و بڕیاردەرو ژمارەیەك لەئەندامانى و راوێژكارانى لیژنەكە كۆبووەوە.\nلەكۆبوونەوەكەدا گفتوگۆكرا لەسەر ئەو بێڕێزییەی كه لەچەند رۆژی رابردوودا له‌به‌رده‌م نەخۆشخانەی پێشمەرگە بەرامبەر بەخانەوادەی سه‌ربه‌زی شەهیدانى ده‌ستی تیرۆریستانی داعش كرا به‌دابه‌شكردنی هەندێ جلوبه‌رگ و كەلوپەلی ساده‌و كۆنه به‌سه‌ریاندا له‌لایه‌ن رێكخراوێكى ئه‌مریكییه‌وه، كە كاردانەوەو ناڕەزایی توندى خانەوادەى شه‌هیدانی لێكەوتەوە تا كار گەیشتە ئەوەی كەلوپەلەكانیان سووتاند.\nدوای گفتوگۆكردن لیژنە بڕیاریدا بەپێكهێنانی لیژنەیەكی لاوەكی بۆئه‌وه‌ی سەردانی وەزارەتی پێشمەرگە بكات بەمەبەستی بەدواداچوون بۆ ئه‌و بابه‌ته كه‌بۆچی ئه‌و رێكخراوە لەژێر ناوی شەهیدان ئەو بێڕێزییەی كردووە.\nچوارشەممە, 18 تشرینی دووەم 2020 10:30\nLizhnay Shahidan Badwadachun Dakat Bo Aw Bereziyay B.K.K.Shahidan Kra


به‌ریتانیا، سه‌ندیکایه‌ک به ٤٠٠ هه‌زار ئه‌ندامه‌وه داواى ئازادیی ئۆجالان ده‌کات - RojNews\nبه‌ریتانیا، سه‌ندیکایه‌ک به ٤٠٠ هه‌زار ئه‌ندامه‌وه داواى ئازادیی ئۆجالان ده‌کات\nسه‌ندیکاى یه‌کێتى دابه‌شکاران و هاوپه‌یمانى کرێکارانى به‌ریتانیا، که ٤٣٠ هه‌زار ئه‌ندامى هه‌یه، پشتگیرى که‌مپه‌ینى ئازادیی بۆ ئۆجالانى کرد.\nسه‌ندیکاى دابه‌شکاران و هاوپه‌یمانى کرێکاران- USDAW له به‌ریتانیا دوێنێ پشتگیرى که‌مپه‌ینى ئازادیی بۆ ئۆجالان- Freedom for Ocalan ى کرد، که یه‌کێکه له کۆنترین سه‌ندیکاکانى به‌ریتانیا و ٤٣٠ هه‌زار ئه‌ندامى هه‌یه.\nجۆن هانێت سکرتێرى گشتی سه‌ندیکاکه له لێدوانێکدا له باره‌ى پشتگیرى که‌مپه‌ینه‌که، ڕایگه‌یاندوه: بۆ به‌رقه‌راربوونى ئاشتی و چاره‌سه‌ریی، ئازادبوونی ئۆجالان زۆر گرنگه، هه‌ربۆیه به‌وپه‌ڕی دڵخۆشییه‌وه پشتیوانى ئه‌م که‌مپه‌ینه ده‌که‌ین.\nڕاشیگه‌یاندوه: به‌ڕێز ئۆجالان به شێوه‌یه‌کی دادپه‌روه‌رانه دادگایی نه‌کراوه و ١٩ ساڵه له زینداندایه، مافی کوردان پێشێل ده‌کرێت، ئازادبوونی ئۆجالان بۆ پرۆسه‌ی ئاشتی زۆر به‌بایه‌خه.\nیه‌کێتی دابه‌شکاران و هاوپه‌یمانی کرێکاران - USDAWله ساڵی ١٩٤٧ دامه‌زراوه و یه‌کێکه له سه‌ندیکا هه‌ره کۆنه‌کانی به‌ریتانیا و ٤٣٤ هه‌زار ئه‌ندامی هه‌یه.


هەولێر.. فێستیڤاڵی كامێرا مووسڵ ئازاد دەكات بەڕێوە دەچێت\nگرووپی فیلم هاوس، فیستیڤاڵی "كامێرا مووسڵ ئازاد دەكات" ساز دەدات و داواش لە سەرجەم دەرهێنەران و میدیاكاران دەكات بە ناردنی فیلمە سینەمایی و ڕاپۆرتە ڕۆژنامەوانییەكانیان بەشداریی تێدا بکەن.\nلە ڕاگەیاندراوێكدا كە وێنەیەكی بۆ (باسنیوز) نێردراوە، گرووپی فیلم هاوس، داوا لە دەرهێنەران و وێنەگران و پەیامنێرانی نێو بەرەكانی جەنگ دەكات فیلم و وێنە و ڕاپۆرتە مەیدانییەكانیان كە پاڵەوانێتیی پێشمەرگە و سوپای عێڕاق نیشان دەدات، بنێرن.\nلە بەشێكی دیکەی ڕاگەیاندراوەكەدا ئاماژە بەوەش دراوە، سەرجەم كەناڵەكانی ڕاگەیاندن و میدیاكاران بەبێ جیاوازی دەتوانن بە لایەنی ماددی و مەعنەوی بەشدار بن بۆ سەرخستنی فێستیڤاڵەكە لە كاتێكدا كە وڵاتەكەمان هەنگاوی گەورەی ناوە بۆ نەمانی تیرۆر.\nبڕیارە فیلم و ڕاپۆرتەكانی بەشداربووی فێستیڤاڵەكە یەكەمجار لە شاری هەولێر نمایش بكرێت، دواتر لە شاری ئازادكراوی مووسڵ دووبارە نمایش دەكرێنەوە.\nلە كۆتایی ڕاگەیاندراوەكەدا ئاماژە بەوەش كراوە، كە لە ماوەیەكی نزیكدا چۆنیەتیی وەرگرتنی فیلمەكان و ڕێكەوتی بەڕێوەچوونی ڤیستڤاڵەكە ئاشكرا دەكرێت.\nتوانا شێخانی 08/02/2017 - 14:04 بڵاوکراوەتەوە لە چالاكی\nبه‌ڤیدیۆ.. هه‌رێم سه‌ڵاح گۆرانییه‌كی نوێ ده‌ڵێته‌وه\nته‌لار هیرانی: هه‌وڵم داوه له‌م ماوه‌یه‌دا ڕۆژانێكی ئاسووده بۆ خۆم دروست بكه‌م\nبێوار عزه‌ت كلیپێكی نوێ بڵاو ده‌كاته‌وه\nبه‌ڤیدیۆ.. كه‌ژێ هاوتا گۆرانییه‌كی هونه‌رمه‌ند زیاد ئه‌سعه‌د ده‌ڵێته‌وه\nهه‌رێم محه‌مه‌د: ڕۆژانه خه‌ریكی ڕاهێنانی میوزیك و گۆرانیم


ڕاگه‌یه‌نراوى كۆبوونه‌وى سه‌رۆكایه‌تییه‌كانى هه‌رێمى كوردستان و سه‌ركۆماری عێراق و لایه‌نه سیاسییه‌كان\n2019-11-05 [10:14 AM]\nسه‌رجه‌م به‌شدارانی كۆبوونه‌وه به بایه‌خه‌وه سه‌یری ڕووداوه‌كانی عێراق ده‌كه‌ن و پێیان وایه ئه‌وه‌ی ئه‌مڕۆ له گۆڕه‌پانی سیاسی و ئیداریی عێراقدا ڕووده‌دات، ده‌رئه‌نجامی كه‌موكوڕیی كه‌ڵه‌كه‌بووی چه‌ندین ساڵه‌ی حوكمڕانی و جێبه‌جێنه‌كردنى ده‌ستوور بووه، بۆیه له‌كۆبوونه‌وه‌که‌دا به نیگه‌رانییه‌وه ئه‌و بارودۆخه هه‌ڵسه‌نگێندرا، هاوکات داكۆكى له مافی ڕاده‌ربڕین و ئازادیی هاووڵاتییان له داواكردنی مافه‌كانیان کرایه‌وه، وێڕاى ده‌ربڕینی نیگه‌رانی به‌رامبه‌ر قوربانیانی خۆپیشانده‌ران و هێزه ئه‌منییه‌كان.\nبه‌شداربووانى كۆبوونه‌وه له‌گه‌ڵ داوا ڕه‌واكانى خه‌ڵكى عێراقن و پشتیوانن كه حكوومه‌تى عێراق ڕێكاره پێویسته‌كان بۆ چاكسازى و به‌ده‌نگه‌وه‌هاتنى داخوازییه ڕه‌واكانیان بگرێته به‌ر.\nله كۆبوونه‌وه‌که‌دا پاراستنی سه‌قامگیریی عێراق و دامه‌زراوه ده‌ستووری و یاساییه‌كانی به پێویست زانرا، له‌گه‌ڵ ڕه‌چاوكردنی بارودۆخی ناوچه‌كه و ئه‌گه‌ر و هه‌ڕه‌شه‌ی سه‌رهه‌ڵدانه‌وه‌ى تیرۆر و هێزه توندڕه‌وه‌كان له‌سه‌ر عێراق، به‌تایبه‌تى كاریگه‌رییان له‌سه‌ر ناوچه كوردستانییه‌كانى ده‌ره‌وه‌ى ئیداره‌ى هه‌رێم.\nته‌وه‌رێكی دیكه‌ی كۆبوونه‌وه تایبه‌ت بوو به هاوهه‌ڵوێستیی لایه‌نه سیاسییه‌كانی هه‌رێمى كوردستان له به‌شدارییه‌كی كاریگه‌ر بۆ چاره‌سه‌ركردنى گرفته‌كانی عێراق به‌گشتی و داكۆكیكردن له مافه ده‌ستوورییه‌كانی هه‌رێمى كوردستان و ته‌واوى پێكهاته‌كان. له‌مباره‌یه‌وه جه‌خت له هه‌وڵی لایه‌نه سیاسییه‌کانی کوردستان بۆ هاوكاریكردنى عیراق له‌پێناو تێپه‌ڕاندنی قه‌یرانه‌کان و ده‌سته‌به‌رکردنی حوکمڕانییه‌کی دروست و هێنانه‌دى چاكسازى و ره‌چاوکردنی مافی هه‌موو پێکهاته‌کان، كرایه‌وه.\nبابه‌تی داواكاریی هه‌مواركردنه‌وه‌ی ده‌ستووری عێراق، ته‌وه‌رێكی دیكه‌ی گرنگی كۆبوونه‌وه‌كه بوو. له‌مباره‌یه‌وه به‌شدابووانی کۆبوونه‌وه‌که جه‌ختیان كرده‌وه كه له هه‌ر هه‌موارێكى ده‌ستووردا ده‌بێت سیسته‌مى فیدراڵى و ماف و ئازادییه‌كانی سه‌رجه‌م پێكهاته‌كانی عێراق و ماف و تایبه‌تمه‌ندییه‌كانی هه‌رێمی كوردستان و قه‌واره ده‌ستووریه‌كه‌ی پارێزراو بن.\nبه‌شدارانى كۆبوونه‌وه جه‌ختیان كرده‌وه كه ئه‌وله‌وییه‌تى هه‌رێمى كوردستان و دامه‌زراوه و لایه‌نه‌كانى، پاراستنى سه‌قامگیرى و ده‌ستكه‌وت و به‌رژه‌وه‌ندییه‌كانى هه‌رێمى كوردستان و عێراق و ڕووبه‌ڕووبوونه‌وه‌ى تیرۆر و به‌رده‌وامیى پرۆسه‌ى چاكسازى ده‌بێت و پشتیوانیى چاكسازییه‌كان له عێراق ده‌كه‌ن، له‌و پێناوه‌شدا هه‌موو كوردستانییان دڵنیا ده‌كه‌نه‌وه كه به یه‌كڕیزى و یه‌كهه‌ڵوێستى كار ده‌كه‌ن و ده‌سكه‌وت و به‌رژوه‌ندییه‌كانى هه‌رێمى كوردستان ده‌پارێزن.\nئەم هەواڵە 3193جار خوێندراوەتەوە


گوللـە بە سەركردەكانتانەوە مەنێن!\nئەو پەلامار و هێرشە لەناكاو و (بە بەرنامە و بێ بەرنامەیەی) كە شەوی ڕابردوو كرایە سەر مەكۆی سەرەكیی بزووتنەوەی گۆڕان لە گردی زەرگەتە و بارەگاكەیان درایە بەر گوللـەی (ئێم 4) و بیكەیسی و قەنناس و كڵاشینكۆف، زیاتر لە مانایەك هەڵدەگرێت.\nئەوەی گرتەی ڤیدیۆیی پەلامارەكەی بینیبێت، بە ڕوونی تێدەگات كە ئەو لایەنەی لە پشت هێرشەكەوەیە، ئامانج و مەبەستی جودای هەن و دەیەوێت چەند پەیامێك بگەیەنێت، پەیامی ئەوەی كە جگە لە باڵێكی حزبێكی لەتوپەتكراو و دابەشبوو، ئەوانی دیكە بۆیان نییە ئازادیی بیروڕا، سەربەستی لە بڕیارداندا، جیاوازیی ئایدۆلۆژیا و تێڕوانین و خوێندنەوەی جیا بۆ ڕووداو و پێشهاتەكان، مومارەسە بكەن.\nپێدەچێت پەیامێكی دیكەیش ئەوە بێت، بە هەمووان بڵێن، تەنها ئێمە لە سلێمانی پاڵەوانی ساحەین و ڕەتكردنەوەی دەنگ و ڕەنگ و سەنگی ئێمە، بە گوللـە نەبێت، بە شتێكی دیكە وەڵام نادرێتەوە.\nهیچ دووریش نییە بیانەوێت ئەو مەسجە بگەیەنن، كە دەبێ بە زەبری چەك، هەمووتان بێنەوە ژێر سایە و سێبەری (تاریكی) ئێمە. ئەمەیش وەك ئەوە وایە، بە زۆری زۆردارەكی، بە ئاشكرا و بە ڕۆژی ڕووناك، ئەوانی تر ملكەچی خواست و داخوازی و ویستەكانی خۆت بكەیت.\nڕەنگە شتێك زۆر سەرنجی بینەرانی گرتەكە ڕابكێشێت، ئەویش بەكارهێنانی چەكی ئەمریكی و ئەڵمانی و ڕووسییە بەرامبەر بە كەسانێك كە لە بارەگایەكدان باخچەیەكی سادەی پڕ لە ڕێحانە تەنیویەتی و تەنیا گوڵ و نێرگز و نەمامی ساوای لێیە، ئاخر هەمووانیش دەزانن، ئەو چەكانە كەی و چۆن و بۆ چ مەبەستێك درانە هێزە ئەمنییەكانی سلێمانی.\nبا بێینە سەر باسی ئەوەش، ئەوەی دوێنێ شەو لە هەمبەر بزووتنەوەی گۆڕان كرا، جگە لە ئیرهابی فیكری و فیزیكی، نمەكبەحەرامییشە دەرهەق بە سەركردەیەكی كۆچكردوو كە خاوەنی دیرۆكێكی دوورودرێژە لە خەبات و تێكۆشان و كۆڵنەدان، ئەو سەركردەیەی، ماندوویینەناسانە كوردایەتیی كرد و لە پێناو نیشتماندا سەری نایەوە.\nنامانەوێ ئاگری شەڕ خۆش بكەین و بە هیوان هەرچی زووتر دۆخی پایتەختی ڕۆشنبیری و جوانی، هێور ببێتەوە، بەڵام تكاشمان وایە چیدیكە گوللـە بە سەركردەكانتانەوە نەنێن، هەر هیچ نەبێت، ڕێز لە شەونخوونی و شەڕی شاخ و شاریان لە پێناو كوردایەتیدا بگرن، یان بە لای كەمەوە، لێگەڕێن با لەناو گڵكۆكانیاندا، ئاسوودە بخەون.


كۆمپانیاكان داگیركاریه‌كی نوێ.. ڕه‌سوڵ بۆسكێنی – Dengekan\nbyRasul Boskeni\tFebruary 2, 2021\tGeneral, Opinion\nزۆر له‌و وڵاتانه‌ی سه‌روه‌ری خاك و نیشتمان و نه‌ته‌وه‌ی خۆیان هه‌یه، به‌پێی بنه‌ماكانی دیموكراسی و به‌ڕێوه‌بردنێكی شایسته وڵاته‌كه‌یان به‌ڕێوه ده‌به‌ن و گه‌له‌كه‌یان ژیانێكی خۆش و ئارام به‌سه‌ر ده‌به‌ن، له‌هه‌مان كاتدا ئه‌و وڵات و نه‌ته‌وانه‌ی له‌هه‌ژاری و كه‌موكوڕی خزمه‌تگوزاری ژیان ده‌گوزه‌رێنن، یاخود بۆ ماوه‌یه‌كی درێژ ژێرده‌سته بوون و دوای ڕزگاربوون ده‌یانه‌وێ وڵاته‌كه‌یان ئاوه‌دان بكه‌نه‌وه و له‌ڕووی ئاسووده‌یی و خۆشگوزه‌رانی گرنگی به نیشتمانه‌كه‌یان بده‌ن، له‌گه‌ڵ ئه‌وه‌شدا ده‌یانه‌وێت هه‌موو شتێك له پێناوی مانه‌وه‌ی هێزی ده‌وڵه‌تدا بكه‌ن، به شێوه‌یه‌ك نابێ ده‌وڵه‌ت هیچ لایه‌نێكیتر بكاته هاوبه‌شی هێزی خۆی، به‌تایبه‌ت كاره‌كته‌ره ناده‌وڵه‌تی و ده‌ره‌كیه‌كان، به‌ڵام گۆڕانكاریه‌كانی كۆتایی سه‌ده‌ی ڕابردوو، به‌هۆی ڕووخانی یه‌كێتی سۆڤیه‌ت و شكستی بلۆكی ڕۆژهه‌ڵات و هه‌ستی كاڵبوونه‌وه‌ی سنووری نێوان ده‌وڵه‌تان و هاتنه‌كایه‌ی سه‌رده‌می جیهانگیری، به‌هۆی پێشكه‌وتن و سه‌رهه‌ڵدانی ته‌كنه‌لۆژیای نوێ و تۆڕی په‌یوه‌ندی و به‌یه‌كه‌وه‌به‌ستن، تائه‌و ڕاده‌ی جیهان به‌گوندێكی بچكۆله سه‌یربكرێ، چه‌ندان ڕێكخراوی نێوده‌وڵه‌تی و كۆمپانیای گه‌وره‌ی جیهانی سه‌ریانهه‌ڵدا، كه‌خزمه‌تگوزارییه‌كانیان له‌حكومه‌ته‌كان زۆر خێراتربوو، له‌ڕووی گه‌یاندنی زانست و لایه‌نه‌خزمه‌تگوزارییه‌كان به‌هه‌موو گۆشه‌یه‌كی دنیادا، ئه‌م تێڕوانینه گۆڕانی به‌سه‌رداهات و ئه‌م كۆمپانیا گه‌وره جیهانیانه‌ی وه‌ك ئه‌كسۆن مۆبیل و ڕووس نه‌فت و گۆڵف كیستۆن و چه‌ندانیتر، له وڵاتانی وه‌ك ئه‌مریكا و به‌ریتانیا و ڕووسیا…. هتد، ڕژانه ناو وڵاتانه‌وه و به‌هه‌موو شوێنێكدا بڵاوبوونه‌وه و شوێنی هێزی حكومه‌تیه‌كانیان گرته‌وه، بێئه‌وه‌ی حیساب بۆ ئه‌وه‌بكرێت ئه‌مانه له‌كوێوه ئاراسته‌ده‌كرێن، كه‌بێگومان ئه‌و كۆمپانیا گه‌ورانه له‌ڕووی سه‌رمایه‌گوزاری پاڵپشتی ده‌وڵه‌ته‌كانیان ده‌كه‌ن و باج ده‌ده‌ن و سوودی زۆر به‌سه‌رمایه‌ی ده‌وڵه‌ته‌كانیان ده‌گه‌یه‌نن و مسۆگه‌ركردنی كار له‌بواری ته‌كنیكی و ده‌ستی كار بۆ وڵاته‌كانیان جێبه‌جێده‌كه‌ن، بێگومان ده‌وڵه‌ته‌كانیش هاوكاری و كارئاسانی ده‌كه‌ن، له‌شاره‌زایی و گه‌یا‌ندنی هه‌موو جۆره كه‌لوپه‌لێك بۆ هه‌موو وڵاتانی دنیا، له‌هه‌مان كاتیشدا ده‌بنه‌هۆی قۆرخكاری و ده‌ستبه‌سه‌رداگرتنی داهاتی ئه‌و وڵاتانه‌ی خزمه‌ته‌كانیان پێشكه‌ش ده‌كه‌ن، كه‌له‌ڕێگای گرێبه‌ستێكه‌وه ده‌ستپێده‌كات و وڵاته تازه‌پێگه‌یشتوو یا خانه‌خوێیه‌كه ده‌كه‌وێته ناو تۆڕه‌كه‌وه، چونكه ئه‌و كۆمپانیا گه‌ورانه له‌سه‌ر بنه‌مای به‌شداری به‌رهه‌مهێنان گرێبه‌سته‌كانیان ده‌كه‌ن، ده‌وڵه‌تی خانه‌خوێش ئه‌مه‌ی پێخۆشه، چونكه له‌لایه‌ك سوود له ته‌كنیك و به‌ڕێوه‌بردنی كۆمپانیاكان وه‌رده‌گرێت، واته سه‌ركێشی قازانج و زه‌ره‌ر كۆمپانیاكه ده‌یكات، به‌پێی گرێبه‌سته‌كه تێچووی كاره‌كه ناكه‌وێته‌سه‌ر ده‌وڵه‌تی خانه‌خوێ تاكۆتایی كاره‌كه، له‌مه‌وه به‌ڕووكه‌ش كارئاسانیه‌كی زۆر بۆ ده‌وڵه‌ته تازه‌پێگه‌یشتووه‌كان هه‌یه، بێگومان ناچاری و كه‌وتنه ژێرباری كۆمپانیاكه به‌هۆی شاره‌زایانی ئابووری كۆمپانیاكه و سروشتی گرێبه‌سته‌كه بۆ ده‌وڵه‌تی خانه‌خوێیه، له‌مه‌وه ده‌كرێ زۆرجار ئه‌وه ڕووبدات ده‌وڵه‌تی خانه‌خۆێ ناچاربكرێ ده‌ست له‌به‌شێك یان له‌ڕێژه‌یه‌كی دیاریكراو له‌به‌رهه‌م هه‌ڵبگرێت بۆ ئه‌و كۆمپانیایه‌ی كاره‌كه‌ی پێبه‌خشراوه، دوای به‌رهه‌مهاتنیش سه‌ره‌ڕای ئه‌وه‌ی كۆمپانیا سوودمه‌ندێكی زۆره، به‌هۆی فرۆشتنی به‌شێك له‌ماده‌ی خام و هه‌ندێك له‌و به‌رهه‌مانه‌ی ده‌كرێت له‌لایه‌ن كۆمپانیاوه بفرۆشرێن، كه‌حكومه‌تی خانه‌خوێ تێیدا به‌ش نیه، خه‌رجی تێچوون و باجی هاتنه ناوه‌وه و چوونه ده‌ره‌وه و باجی ناوخۆش له‌قازانجی گشتی به‌رهه‌م ده‌دات و له‌هه‌مان كاتیشدا بڕێكی كه‌م له‌قازانج به‌شی ده‌وڵه‌تی خانه‌خوێ ده‌دات به‌ناوی شیرینی، ئه‌مه لایه‌نێكی ئاڵۆزه و ده‌وڵه‌تی خانه‌خوێ ده‌كه‌وێته ژێر ئه‌و باره‌وه، له‌كاتێكدا كۆمپانیاكه ئاماده نیه كرێكار و پێویستیه‌كانی له ده‌وڵه‌تی خانه‌خوێ به‌كاربێنێ، یان ڕێژه‌یه‌كی كه‌م وه‌رده‌گرێ و ئه‌وه‌ی تر هه‌مووی له ده‌ره‌وه دێنێ.\nوڵاته تازه‌گه‌شه‌كردووه‌كان یان وه‌ك ئه‌وه‌ی ده‌گوترێ وڵاتانی جیهانی سێیه‌م، به‌هۆی دواكه‌وتوویی وڵاته‌كه‌یان له‌وانه‌یه خۆیان وه‌ك ده‌ستی كار و ته‌كنه‌لۆژیا نه‌توانن وه‌ك پێویست وڵاته‌كه‌یان ئاوه‌دان بكه‌نه‌وه و خزمه‌تگوزارییه‌كان بۆ هاووڵاتیان دابین بكه‌ن، سه‌ره‌ڕای ده‌ستی كار و كۆمپانیا خۆماڵیه‌كان په‌نا بۆ ده‌ره‌وه و كۆمپانیای بیانی ببه‌ن، به‌ڵام ئه‌م كۆمپانیا بیانیانه وه‌ك وتمان، به‌پێی گرێبه‌سته‌كان و سروشتی كاره‌كه‌یان، سه‌ره‌ڕای له‌به‌رچاوگرتنی سوودگه‌یاندن به‌وڵاتی خانه‌خوێ، ئه‌گه‌ر به‌وریاییه‌وه مامه‌ڵه‌یان له‌گه‌ڵ نه‌كرێ له‌لایه‌ن حكومه‌تی خۆماڵیه‌وه، كاتێك بێنه هه‌ر وڵاتێك ئه‌م وڵاته دائه‌ته‌پێ و ده‌كه‌وێته ژێرقه‌رزه‌وه، چونكه ئه‌وان تاكه مه‌به‌ستی سه‌ره‌كیان قازانج و به‌رژه‌وه‌ندی خۆیان و وڵاته‌كانیانه، ئه‌وان به‌ناوی هاوكاریه‌وه دێن، ئیتر هه‌موو شتێك له خوێندن و ڕێگاوبان و كار و ئاوه‌دانكردنه‌وه‌ی وڵات و ئه‌و شتانه هه‌مووی ده‌وێته ژێر ڕكێفی ئه‌وان، وڵاتی خانه‌خوێش ده‌بێته به‌رده‌ستیان، ئیتر كۆمپانیاكان مه‌رج له‌سه‌رحكومه‌ت داده‌نێن، له‌به‌رامبه‌ر پێشكه‌ش كردنی شتێك شتێكی گه‌وره‌تر وه‌رده‌گرێت، به‌بێ ئه‌وه‌ی به‌خۆت بزانیت كه‌وتویته ژێر ڕكێفی ئه‌و، تۆ وابه‌سته‌ی بێئه‌وه‌ی بتوانیت خۆت ده‌ربازبكه‌یت، چونكه تۆ په‌یوه‌ستی به‌و گرێبه‌سته‌ی له‌سه‌ره‌تاوه گرفتاری بوویت، ئیتر بێئه‌وه‌ی بته‌وێت هه‌موو شتێك به‌ده‌ست ئه‌وانه و له‌كاتی سه‌رپێچی حكومه‌تی خانه‌خوێ ده‌كه‌وێته‌به‌ر لێپرسینه‌وه.\nزۆرجار هاتنی كۆمپانیا بیانیه‌كان وه‌ك شانازی لێكده‌درێته‌وه، له كاتێكدا نازانن ئه‌مه گه‌وره‌ترین داگیركاریه، جاران داگیركه‌ر یان یه‌كێك له‌وڵاته زلهێزه‌كان به‌شێوه‌یه‌كی سه‌ربازی ده‌هات و به‌زه‌بری هێزی سه‌ربازی وڵاته‌كه‌ی داگیرده‌كرد و خێروبێری وڵاته‌كه‌ی ده‌برد، به‌ڵام ئێستا به‌قات و ڕیبات و جانتایه‌كی دیبلۆماسی، دێت لێت نزیك ده‌بێته‌وه، نازانی ئه‌وه گه‌وره‌ترین دوژمن و داگیركاریه، چونكه ئه‌و وه‌كو كه‌سێكی خزمه‌تگوزار هاتووه و خزمه‌تگوزاریت پێشكه‌ش ده‌كات، له‌كاتێكدا زۆر كێشه‌ی وڵات هه‌یه له‌دوای هاتنی ئه‌و كۆمپانیایانه سه‌رهه‌ڵده‌دات، حكومه‌ت كه‌وتۆته ژێر قه‌رزی ئه‌و كۆمپانیانه‌وه، ئه‌وه‌ش كێشه‌یه‌كه نه‌ك بۆ هاووڵاتیانی ئێستا، به‌ڵكو بۆ نه‌وه‌ی داهاتووش ده‌مێنێته‌وه، ئه‌و كۆمپانیایانه‌ی به‌ناوی بوژاندنه‌وه‌ی وڵات دێن، كه‌چی ئه‌و وڵاتانه ده‌كه‌ونه ژێرباری قه‌رزه‌وه، بۆ نموونه وڵاتانی ئه‌فه‌ریقا سه‌ره‌ڕای ئه‌وه‌ی وڵاته‌كانیان پڕ له سه‌وزایی و خێروبێر و كانزا و سامانی سه‌رزه‌وی و ژێرزه‌وی و زۆربه‌ی زێڕی جیهان له‌و كیشوه‌ره به‌هه‌م دێت، كه‌چی له‌ژێر سیاسه‌تی ئه‌م جۆره كۆمپانیا و ده‌وڵه‌ته‌كانیان هه‌میشه له‌بارێكی هه‌ژاری و نه‌دارییدا ژیان ده‌گوزه‌رێنن.\nوڵاتی خۆشمان له‌م هاوكێشه‌یه به‌ده‌رنیه، دوای كرانه‌وه‌ی كوردستان له ساڵی ٢٠٠٤ به ڕووی وڵاتانی ده‌ره‌وه‌دا، سه‌ره‌ڕای كۆمپانیا خۆماڵیه‌كان، به‌ڕێژه‌یه‌كی به‌رچاو كۆمپانیا بیانیه‌كان ڕوویان له‌هه‌رێم كرد، به‌شێوه‌یه‌ك له ساڵانی ڕابردوو ژماره‌ی پێوانه‌ییان تۆمار كرد، به‌پێی داتاكانی به‌ڕێوه‌به‌رایه‌تی تۆماركردنی كۆمپانیاكان، سه‌رباری ته‌نگژه‌ی دارایی، دامه‌زراندنی كۆمپانیای خۆماڵی و هاتنی كۆمپانیا بیانییه‌كان نه‌وه‌ستاوه، هه‌زاران كۆمپانیا تۆماركراون و ڕۆژانه ژماره‌یان زیاترده‌بێت. به‌پێی داتاكان، كوردستان سێ به‌رامبه‌ری كۆی پارێزگاكانی عێراق كۆمپانیای بیانی هه‌ن، به‌شێوه‌یه‌ك هه‌رێمی كوردستان بووه‌ته بازاڕێكی گه‌وره بۆ كۆمپانیا بیانییه‌كان، كۆمپانیا توركی و ئێرانیه‌كان پشكی گه‌وره‌یان به‌ركه‌وتووه و كۆمپانیا توركیه‌كان له ڕیزی پێشه‌وه‌ن له هه‌رێمی كوردستاندا، له‌ڕێگای كاڵاكانیانه‌وه كۆنتڕۆڵی بازاڕی هه‌رێمیان كردووه و ململانێیه‌كی توند له‌نێوانیاندا هه‌یه، بۆ ساغ كردنه‌وه‌ی كاڵاكانیان له‌هه‌رێم، سه‌ره‌ڕای ته‌نگژه‌ی دارایی هه‌رێم، به‌هۆی دۆخی ئه‌منیه‌تی هه‌رێم و پاراستنی سه‌روماڵ و كاریان پارێزراوه، تائێستاش هاتنی كۆمپانیا بۆ هه‌رێم نه‌وه‌ستاوه، به‌هیوای ئه‌وه‌ی له‌لایه‌ن حكومه‌تی هه‌رێمه‌وه مامه‌ڵه‌یه‌كی دروست له‌گه‌ڵ كۆمپانیاكان بكرێت له به‌رژه‌وه‌ندی ئه‌م نیشتمانه.\nPrevious نه‌وت بنێرن و چیتر مه‌پارێنه‌وه.. ئه‌حمه‌د ره‌جه‌ب\nNext تۆ.. شیعری: ستیڤان شەمزینی


كار و چالاكییه‌كانی ماڵپەڕی کلتووریی دیدی من لە ساڵی ٢٠٢٠دا » DidiMn\nسەرەتا / هه‌ڵبژراده / كار و چالاكییه‌كانی ماڵپەڕی کلتووریی دیدی من لە ساڵی ٢٠٢٠دا\nدوای نزیکەی سێ ساڵ و نیو کارکردن لە ڕۆژی ڕاگەیاندنیەوە، ماڵپەڕی کلتووریی دیدی من لە سەرەتاکانی ساڵی ٢٠٢٠دا وەرزێکی نوێی کارکردنی بە ستافێکی نوێوە ڕاگەیاند: ئاراس عەبدولڵا وەک سەرپەرشتیاری گشتیی ماڵپەڕ، ساڤان عەبدولڕەحمان وەک سەرنووسەر، لاوک ئەبوبەکر وەک بەڕێوەبەری نووسین، ژیوار جەوهەر وەک تەکنیککار، سابات عەباس وەک ئیلوسترەیتەر و هاوناز ڕەزا وەک کارڕاپەڕێنەری ئینستاگرام.\nئەم ستافە دیدگای دیدی منیان نوێ کردەوە و بەرگێکی تریان بە بەری کار و چالاکییەکانی ماڵپەڕەکەدا کرد، هەر لە پەرەپێدانی پەڕاوەکان لە ڕێگەی نووسین و وەرگێڕانەوە، تا دەگاتە ڕێکخستن و سپۆنسەریکردنی چەندین کار و چالاکیی کلتووری.\nئەمانەی خوارەوە، کار و چالاکییەکانی ماڵپەڕی کلتووریی دیدی منن لە ساڵی ٢٠٢٠دا، کە هەر یەکێکیان بە ئامانج و دیدگای کلتوورییەوە ئەنجام دراون و ماڵپەڕەکە ناوی خۆی خستوویەتیە پاڵیان، تا لە ڕێگەیانەوە هەم دیدی من ببێتە براندێکی میدیای کلتووری لە باشووری کوردستان و تەواوی پارچەکانی تری وڵات و بگرە تەواوی دنیادا، هەم بۆ زیاتر پەرەپێدان و گەشەسەندنی کار و چالاکییە کلتوورییەکان، تا وەک ڕابردوو لە پەراوێزدا نەبن و سەنگ و قورسایی ڕاستەقینەی خۆیانیان هەبێت،\nهەر لە سەرەتای دەستبەکاربوونیەوە، ماڵپەڕی کلتووریی دیدی من چەندین پەڕاوی جیاوازی بۆ فیگەر و بابەتە کلتوورییە جیاوازەکان کردووەتەوە و لە ساڵی ٢٠٢٠یشدا ئەم پڕۆژەیە بەردەوامیی هەبوو و پەڕاو بۆ ئەم فیگەر و بابەتانەی خوارەوە کرانەوە:\nپەڕاوی ئەسغەر فەرهادی\nماڵپەڕی کلتووریی دیدی من بە ماوەی چوار ساڵ کارکردنی لە بوارە جیاوازەکانی کایەی کلتووردا و دروستکردنی پەیوەندییەکی بەرفراوان لە سێکتەرەکانی ئەو بوارانەدا، هەمیشە لە هەوڵی ئەوە دابووە بەو ستایلی کارکردنەی هەیەتی، سپۆنسەری میدیایی کار و چالاکییە کلتوورییەکان بکات و بەو کەسایەتییە مەعنەوییەی لە ناو کایەکەدا بۆی خۆی دروستی کردووە، وردەکارییەکانی کار و و چالاکییە کلتوورییەکان بگەیەنێتە هەموان. هەر لەم سۆنگەیەوە و وەک ساڵانی ڕابردوو، دیدی من سپۆنسەریی چەند کار و چالاکییەکی کلتووریی کرد:\nشانۆیی سەرەتا… زۆر سەرەتا\nشانۆیی نیشتمانێكی نوێ\nلە پاڵ هەر یەکێک لەم کار و چالاکییانەدا کە بۆ ستافی دیدی من وەک پڕۆژە سەیر کراون، لە لاوە ماڵپەڕی دیدی من هەمیشە چالاک بووە و ڕۆژانە چەندین بابەتی کلتووریی تێدا بڵاو کراوەتەوە، لە وێنەی هەواڵ، ڕاپۆرت، وتار و چاوپێکەوتنی جیاواز. لە هەمان کاتدا تۆڕە کۆمەڵایەتییەکانی دیدی من بە درێژایی ئەمساڵ چالاک بوون، بە تایبەت لە یوتیوب، کە چەندین ئینفۆگرافیک و ڤیدیۆی بۆنەی کلتووریی جیاوازی بە دەنگ و ڕەنگ تێدا بڵاو کراوەتەوە كه بۆ ساڵی ٢٠٢٠ ڕاستی عوسمان وه‌ك گرافیست و هاوبیر زارین وه‌ك ده‌نگبێژ له‌گه‌ڵمان بوون.\nبە هەمان نەفەس و گڕوتینی یەکەم ڕۆژی دەستپێکردن و ئەمساڵی پڕی سەختی و ناخۆشی، دیدی من بەردەوام دەبێت. هەر لەم دێڕەوە بە گرنگی دەزانێت سوپاسی زۆر بۆ هەر یەکێک کەسانە بنێرێت کە لە ئاستی خۆیانەوە و بەوەی توانیویانە و زیاتریش، هاوکاری دیدی من بوون لە تەواوی بەشە جیاوازەکانی ماڵپەڕەکە، هەر لە وەرگێڕەکانەوە تا دەگاتە هاورێیەک کە بابەتەکانی بڵاو کردووینەتەوە. چەندبارە سوپاسگوزارین، بە هیواین ساڵی نوێتان پڕ بێت لە کامەرانی و پێکەوە بەردەوام بین و کاری زۆرتر بکەین.\nDidiMn, Kurdish website,


زيارة وفد وزارة التعليم العالي والبحث العلمي – بغداد الى جامعة جيهان – اربيل – شاندی وه‌زاره‌تی خوێندنی باڵاو زانستی حكومه‌تی ڤیدراڵ و هه‌رێمی كوردستان له زانكۆی جیهان – هه‌ولێر بوون . 28\_1\_2017 | Dr. Nawzad Bajger\nزيارة وفد وزارة التعليم العالي والبحث العلمي – بغداد الى جامعة جيهان – اربيل – شاندی وه‌زاره‌تی خوێندنی باڵاو زانستی حكومه‌تی ڤیدراڵ و هه‌رێمی كوردستان له زانكۆی جیهان – هه‌ولێر بوون . 28\_1\_2017\nرۆژی ٢٨-١-٢٠١٧ له نێو كه‌ش و هه‌وای تاقیكردنه‌وی سمیسته‌ری یه‌كه‌م دا ، له به‌ره‌به‌یانێكی زوو دا ، له نێو كه‌ش و هه‌وای سارداوی و به‌فربارینی كوردستان ، له هه‌ولێری پایته‌خت دا ، سه‌ردانی زانكۆی جیهان – هه‌ولێریان كرد .\nئه‌م شانده‌ی وه‌زاره‌تی خوێندنی باڵاو توێژینه‌وه‌ی زانستی حكومه‌تی فیدڕاڵ ، به‌مه‌به‌ستی به‌سه‌ركردنه‌وه‌ی باری زانستی زانكۆ تایبه‌تییه‌كان و ئه‌زمونی خوێندنی زانكۆی ئه‌هلی له كوردستاندا كه( پێشه‌نگی ناوچه‌كه‌یه ) سه‌ردانیان بۆ زانكۆی تایبه‌تیی – ئه‌هلی ده‌ست پێكرد .\nسه‌ره‌تا سه‌ردانی زانكۆ جیهان – هه‌ولێریان كردو له‌لایه‌ن به‌رێز دكتۆر نه‌وزاد یه‌حیا باجگر سه‌رۆكی ده‌سته‌ی ئه‌مینداریه‌تی زانكۆكانی جیهان به‌گه‌رمی پێشوازی كران .\nپاشان به یاوه‌ری سه‌رۆكی زانكۆی جیهان – هه‌ولێر دكتۆر فوئاد مه‌ولود شه‌ریف ، دكتۆر سه‌باح سوبحی حه‌یده‌ر یاریده‌ده‌ری سه‌رۆكی زانكۆ و چه‌ندین سه‌رۆك به‌شی زانستی به‌شه‌كان ، كه بۆ ئه‌م ڕێوره‌سمه ئاماده‌بوون ، یاوه‌ری شانده‌كه بوون بۆ گه‌شتی زانستی نێو زانكۆ و به‌سه‌ركردنه‌وی به‌رنامه‌ی نه‌زانراوی شانده‌كه و له نزیكه‌وه ئاگاداربوون له‌توانا زاستتیه‌كانی زانكۆی جیهان – هه‌ولێر.\nشاندی ناوبراو ، به‌شه زانستی و یه كه كاگێڕی و رۆشنبیری و و خزمه‌تگوزاری و رادێو وته‌له‌فزیۆنی جیهان وستۆدیوو تاقیگه‌ی كۆمپیوته‌رو گه‌له‌ری و تاقیگه‌ی زانستی وهۆڵه‌كانی وانه خوێندن و به‌رێوه‌چونی پرۆسه‌ی تاقیكردنه‌وه و یاریگای وه‌رزشی و مه‌له‌وانگه‌و و موزێ و ئه‌رشیف و كۆرس بوك و ماسته‌ر شیت و دڵنیای جۆری وپرۆسه‌ی وه‌رگرتنی قوتابییان و تۆماری ناویان ، كافتریا و .. تد زانكۆی جیهانیان به‌سه‌ر كرده‌وه .\nهه‌روا شاندی ناوبراو ، تاك تاكه مامۆستا و قوتابییانیان بینی و پرسیاری جۆراوجۆری شێوازی خوێندن و پرۆسه‌كانی وانه وتنه‌ویان لێكردن .\nجێی باسه ئه‌و رۆژه ، رۆژی ٢٨-١-٢٠١٧٧ زانكۆی جیهان هه‌ولێر نمونه‌ی زانكۆی ئه‌هلی- كه‌رتی تایبه‌تی به ستانداری ئه‌كادیمی شان به‌شانی وڵاتانی پێشكه‌وتووی جیهان نماشكرد ، وه‌ك چۆن هه‌یه ، نه‌ك نماشی ئاماده‌كراوی دروستكراو .\nئه‌م ده‌سته‌واژه‌یه : – ( خۆزگه نمونه‌ی زانكۆی جیهان – هه‌ولێر له شاره‌كانی دیكه‌ی عێراق ، له به‌غدا هه‌بوایه ) ، سه‌رۆكی شاندی حكومه‌تی فیدراڵ ، به‌هێمنی چرپاندییه گوێی سه‌رۆكی ده‌سته‌ی ئه‌مینداریه‌تی زانكۆكانی جیهان وسه‌رۆكی به‌شی ڕاگه‌یاندن له‌سه‌ر زاری ئه‌و تۆماری كرد و پاشان هه‌ر چرپاندییه گوێی سه‌رۆكی ده‌سته و گوتی :\n:- ئێّوه پێشه‌نگن .\nجێی باسه شاندی حكومه‌تی فیدڕاڵ و نوێنه‌ری وه‌زاره‌تی خوێندنی باڵاو توێژینه‌وه‌ی زانستی حكومه‌تی هه‌رێمی كوردستان ، دوای سه‌ردانی زانكۆی جیهان – هه‌ولێر چه‌ندین زانكۆی دیكه‌ی خوێندنی تایبه‌ت له هه‌ولێری پایته‌خت به‌سه‌ر ده‌كه‌نه‌وه .


تۆمەتبارێك خۆی ڕادەستی ئاسایشی سلێمانی كرد - تۆڕی میدیایی خەڵک\nبەڕێوەبەرایەتی ئاسایشی ڕۆژئاوای سلێمانی ڕایدەگەیەنێت، لەژێر فشاردا تۆمەتباری چوارەم لە دۆسیەی سێ كەسی دەستگیركراو لەسەر “دزی و ڕێگری و كوشتنی كەسێكی عەرەب” خۆی ڕادەستكردووە.\nبەڕێوەبەرایەتی ئاسایشی ڕۆژئاوای سلێمانی لە ڕاگەیەنراوێكدا ئاماژەی بەوەكرد، دوای دەستگیركردنی سێ كەس لەلایەن هێزەكانمانەوە لەبەرواری (٨ ٬ ۹_ ۳_ ۲۰۲۱)، بەتۆمەتی دزیكردن و ڕێگریكردن و تەقەكردن و ڕوتكردنەوەی هاووڵاتیان و كوشتنی كەسێكی عەرەب ، دوێنێ هەینی (١٢_٣_٢٠٢١) تۆمەتباری چوارەم بەناوی ( ب ، ڕ ، ش) دانیشتوی ناحیەی شۆڕشی سەر بەقەزای چەمچەماڵ لەژێر فشاردا خۆی ڕادەستی هێزەكانمان كرد.\nڕاشیگەیاند، تۆمەتبارەكان لەكاتی لێكۆڵینەوەدا دانیان بەتاوانەكانیاندا ناوە و ئاماژەیان بۆ ئەوەكردوە، سەرجەمیان بەشداربوون لەداڕشتنی پلان و ئەنجامدانی تاوانەكاندا و چوار كەسبوون.\nئاشكراشی كردووە، ئەو تۆمەتبارانە ەماوەی چەندین مانگە بەردەوامن لەڕێگای نێوان چەمچەماڵ- تەكیەی كاكەمەنددا.\nڕوونیشی كردۆتەوە، بەبڕیاری دادوەری دادگای لێكۆڵینەوەی چەمچەماڵ بەماددەی (٤۰٥) ڕاگیراون و ئەو ئۆتۆمبێل و چەكانەشی تاوانەكەی پێ ئەنجامدراوە دەستی بەسەردا گیراوە.\nچەند زانیاریەک بۆ شۆفێران کە گرنگە بیزانن و بەکاری بهێنن!\nخەڵك- بەڕێوەبەرایەتی پۆلیسی پارێزگای سلێمانی ڕایدەگەیەنێت ، لە لایەن مەفرەزەكانیانەوە تۆمەتبارێكیان دەستگیركرد، كە لە شاری سلێمانی چەند تاوانێكی…\nخەڵك- ئەمڕۆ هەینی سەرچاوەیەكی ئەمنی ڕایگەیاند، تاوانێكی تۆقێنەر دژ بە خێزانێك كرا لە پارێزگەی سەڵاحەدین. (زیاتر…)\n04 شوبات 2021 4.45 pm\nخەڵك- بەڕێوەبەرایەتی پۆلیسی سلێمانی دەستگیركرد نی كەسێك ڕادەگەیەنێت كە “لەچەند شوێنێكی شاری سلێمانی جامی…\n06 ئازار 2021 3.30 pm\nخەڵك- بەڕێوەبەرایەتی پۆلیسی پارێزگای سلێمانی ڕایدەگەیەنێت ، لە لایەن مەفرەزەكانیانەوە تۆمەتبارێكیان دەستگیركرد،…\n05 کانونی دووهەم 2021 5.06 pm\nخەڵك- بەشی هەواڵ بەڕێوەبەرایەتی ئاسایشی ڕۆژئاوای سلێمانی ئاشكرای دەكات، كە سێ كەس لە سەر بەكارهێنانی ماددەی…


حکومەت هەرێم کوردستان وه‌خت دیاریكرد ئەرا جیوەجیکردن چاکسازی لە وەزارەت پێشمەرگە – Rojapp\nHome/هەواڵنێرەکان/حکومەت هەرێم کوردستان وه‌خت دیاریكرد ئەرا جیوەجیکردن چاکسازی لە وەزارەت پێشمەرگە\nحکومەت هەرێم کوردستان وه‌خت دیاریكرد ئەرا جیوەجیکردن چاکسازی لە وەزارەت پێشمەرگە\nشەفەق نیوز/ حکومەت هەرێم کوردستان، رووژ یەکشەممە، وه‌خت دیاری کرد ئەرا جیوەجیکردن پڕۆژەی چاکسازی لە وەزارەت پێشمەرگە.\nمه‌سروور بارزانی سەرۆک حکومەت هەرێم، سەرپەرشتیاری کرد لەبان کۆبونەوە تایبەتەگە وە چاکسازیەگان لە وەزارەت پێشمەرگە، ئەویش لە ری بازنەیگ تەلەفزیۆنی بەسیاگ وە سیستم ” ڤیدیۆ کۆنفڕانس”.\nوەزیر پێشمەرگە رووشنایی خستە بان گامەیل جیوەجیکردن یاسای چاکسازیەگە لە وەزارەتەگە، وەگەرد باسکردن لە داواکاریەگان ئەرا وەجیهاوردن کارە چاکسازیەگە و سەرکەفتنی.\nبەیاننامەیگ لە حکومەت هه‌رێم رەسیە ئاژانس شەفەق نیوز وت: دویای گواستنەوەی قسەو باس دەربارەی تەوەرە گرنگەیل ئەرا چاکسازی لە وەزارەت پێشمەرگە لە لایەن بەشدارەیل کۆبونەوەگە، بڕیاردریا وە جیوەجیکردن گشت باوەتەگان ک وەچاکسازی پەیوەندی دیرێد، وەگورەی وه‌ختێگ دیاری كریاگ، و شیوەیگ ک ریزەکردن کەرتەیل بگریدەو و هەمیش رێکخستنی و دووارە دروسکردن مەلاک وەزارەتەگە و پلە سەربازیەگان و باوەت خانەنشینەیل و باوەت شەهیدان و کەمئەندامەیل و پڕۆژە هاوبەشه‌گان له ناوبەین هاوپەیمان ناودەوڵەتی و وەزارەت پێشمەرگە.\nPrevious بۆ هاوڕێکانتانی بنێرن و بیخەنە ستۆرییەکانتان تا زۆرترین کەس سودمەند بن . فۆلۆومان بکەن @_be_strong_m @_be_strong_m . Admin: @_muhammad__osman_ . نوسین/ @warzer_babakr #kurd #kurdish #kurdm #kurdistan #kurdi #slemani #hawarishar #کورد #کوردستان #ڕووداو #وەرزش #سەرکەوتن #هاندان #مەگەزین #shaqlawa #karkuk #kurdishgirl #Kalar #Zaxo #magazine #kurdmax #kurdistan24 #kurdistani #halabja #hawler #hawler #سلێمانی #xwardn #kurdistan #koya #penjwen\nNext . زێر و زیو بەبێ هەبوونی زانیارییەكی تەندرووست و مێشكێكی تەندرووست كە بە چاكی ئاڕاستەی كردارەكانت بكات دەبێـتە بەڵا بۆ خۆت كەسانی چواردەورت وە هەروەها دەبێتە بەڵا بۆ مرۆڤایەتی . ئێوە بۆچوونتان چیە لەسەر ئەم قسەیە ؟ . . تكایە بە لایكێك پشتگیریمان بكەن . دوو ئۆفەری زۆر ناوازەم بۆ داناون كە پێك هاتوون لە كۆمەڵە كتێبێكی تایبەت لەبیری مەكەن گەیاندن دیاری ئێمەیە بۆ ئۆفەرەكان بۆ زانینی نرخ و داواكردنی نامە بنێرن